Λεπτά και άτονα μαλλιά; Όχι εσύ!\nΕίναι ωραίο να έχουν όγκο τα μαλλιά. Να είναι και να φαίνονται πλούσια, να κουνιούνται ανάλαφρα σε κάθε βήμα, να εκπέμπουν υγεία και να δίνουν έξτρα λόγους για αυτοπεποίθηση. Δεν έχουν, όμως, όλες οι γυναίκες τα μαλλιά των διαφημίσεων. Υπάρχουν πολλές με λεπτή τρίχα και άλλες που έχουν ταλαιπωρήσει τόσο πολύ τα μαλλιά τους που βρίσκονται μπροστά στο φαινόμενο της θαμπάδας και την ατονίας, κάτι δεν τις κάνει καθόλου χαρούμενες και τις βάζει συνεχώς σε μια διαδικασία αναζήτησης εκείνων των προϊόντων που θα τους δώσουν λύση στο πρόβλημα. Αυτές ακριβώς τις γυναίκες σκέφτηκαν οι επιστήμονες της Jason και δημιούργησαν την σειρά Thin to Thick την οποία περάσαμε από crash test και τα αποτελέσματα μας εντυπωσίασαν. Αρχικά, χρησιμοποιήσαμε το σύστημα καθαρισμού και ενυδάτωσης. Το σαμπουάν και το conditioner με σύνθεση από βιοτίνη και πανθενόλη μπορεί να δώσει όγκο στα μαλλιά χωρίς να τα κάνει ξηρά και άγρια. Οι πρωτεΐνες που, επίσης, συμμετέχουν στη σύνθεση αυξάνουν την ευλυγισία των μαλλιών ενώ τα βότανα αναλαμβάνουν τον βαθύ καθαρισμό. η μαλακτική κρέμα τα προφυλάσσει από την ψαλίδα και το σπάσιμο και τα μαλλιά μετά από το λούσιμο δείχνουν πολύ πιο υγιή, ζωντανά και πλούσια. Το αποτέλεσμα ενισχύεται με δύο ακόμη δραστικά προϊόντα που δεν ξεβγάζονται. Το πρώτο είναι ένα μαγικό ελιξήριο που φροντίζει τόσο την τρίχα όσο και το τριχωτό. Περιέχει βιοτίνη, πανθενόλη, φολικό και γαλακτικό οξύ και μπορεί να τονώσει την ανάπτυξη της τρίχας αλλά και να προλάβει την τριχόπτωση. Το δεύτερο προϊόν είναι ένα spray που βοηθάει εξαιρετικά στο φορμάρισμα ενώ ταυτόχρονα περιποιείται τα μαλλιά. Στη σύνθεση του, εκτός από βιοτίνη και πανθενόλη, βρίσκουμε πράσινο τσάι και θρεπτικές βιταμίνες. Το spray αυτό δίνει όγκο στην ρίζα και ελαφρύ κράτημα. Η σειρά Thin to Thick είναι πραγματικά μια αποκάλυψη και θα σε ενθουσιάσει. Το καλύτερο είναι πως όλα όσο καταφέρνει, συμβαίνουν με τον πιο φυσικό και αγνό τρόπο. Και αυτό, φυσικά, μας κάνει να την λατρεύουμε.\nΌλα είναι άρωμα\nΌλα είναι άρωμα. Οι ανοιξιάτικες βόλτες κάτω από τις ανθισμένες νεραντζιές, οι πρώτες δαγκωνιές στην ώριμη σάρκα της φράουλας, η βανίλια βυθισμένη στο παγωμένο νερό, το αλάτι που στεγνώνει κάτω από τον ήλιο μετά από μια βουτιά, ο βασιλικός στο ασβεστωμένο σκαλάκι, οι φρέζιες που άνθισαν σε μια άνοιξη που άργησε να ‘ρθει αλλά ήρθε. Όλα είναι άρωμα. Το πρώτο φιλί. Το δέρμα των αγαπημένων μας. Η πρώτη μας αγάπη. Τα σεντόνια μετά από το αγκάλιασμα. Οι αργές ανάσες μπροστά σε ένα έντονο βλέμμα. Όλα είναι άρωμα. Το χθες. Το σήμερα. Το αύριο. Η όσφρηση είναι η πιο δυνατή μας αίσθηση. Η ιστορία μας. Η φωνή και η σιωπή μας. Τα όνειρα και τα κρυμμένα μυστικά μας. Και κάθε φορά που μπαίνουμε στην αναζήτηση ενός νέου αρώματος, ξεκινάμε ένα ταξίδι από μέσα μας. Μέσα μας ψάχνουμε να βρούμε αυτό που θέλουμε να εκπέμπουμε στους γύρω μας και τα αρώματα αναλαμβάνουν να αποκαλύψουν εκείνα τα στοιχεία που θέλουμε εμείς να αποκαλυφθούν και να κρύψουν τ’ άλλα, πάλι, που θέλουμε να μείνουν μόνο δικά μας, να μη βγουν προς τα έξω. Αυτή την άνοιξη, η αρωματική μας αναζήτηση μας οδήγησε στη νέα σειρά Eau De Cologne της Korres. Βασισμένες στις αρχές της αρωματοθεραπείας, οι έξι κολόνιες της σειράς καταφέρνουν να κλείσουν μέσα τους μυρωδιές της φύσης. Εξωτικά φρούτα, μαγευτικά λουλούδια, αγαπημένα, φυσικά συστατικά μπλέκονται γλυκά και δημιουργούν ανάλαφρα αρώματα που χαρίζουν μοναδική ευεξία και ανακαλούν μνήμες από όμορφες καλοκαιρινές και ανοιξιάτικες μέρες. Υπέροχο packaging που θα λατρέψεις και εκρηκτικό αποτέλεσμα από το εκχύλισμα ginger και την δροσερή αλόη που υπάρχει σε κάθε μπουκαλάκι, αυτά τα αρώματα θα γίνουν η νέα σου συνήθεια και η πιο γλυκιά εμμονή σου. Όχι γιατί έχεις ανάγκη από ένα νέο άρωμα αλλά γιατί έχεις ανάγκη από κάτι να σε ανανεώσει. Να σου δείξει την όμορφη πλευρά της ζωής, να σε κάνει να διώξεις από πάνω και από μέσα σου το γκρίζο. Να σε παρασύρει, να σε ξεσηκώσει, να σε βουτήξει μέσα στην ομορφιά και να σε βαφτίσει ξανά. Οι κολόνιες της Korres, με ποσοστό φυσικού περιεχομένου έως 90% και συνθέσεις που δεν περιέχουν phthalates, polycyclic-musk compounds [PCM] και nitro-musks, ουσίες χαρακτηριστικές στους διαλύτες και στα σταθεροποιητικά μέσα [fixatives] των αρωμάτων και γνωστές για την υψηλή πιθανότητα πρόκλησης ερεθισμών, τη συσσώρευσή τους στον ανθρώπινο οργανισμό και τη μη βιο-αποικοδομησιμότητά τους. Τα έξι Eau De Cologne που έχουν κερδίσει, ήδη, την καρδιά μας είναι τα εξής:\nMANGO CANDY Γλυκό και κραμελένιο ξεκινάει με floral νότες και συνεχίζει με εξωτικά φρούτα με το mango να πρωταγωνιστεί.\nLILY BOUQUET Η τέλεια ένωση ανοιξιάτικων λουλουδιών. Βιολέτα, Τριαντάφυλλο, Γιασεμί, Ylang Ylang θυμίζουν πολύχρωμους κήπους και ενθουσιάζουν.\nCOCONUT SAND Η λατρεμένη καρύδα συναντάει την βανίλια Μαδαγασκάρης, το white musk και το περγαμόντο για να θυμηθούμε όλα τα καλοκαίρια της ζωής μας.\nSUMMER WOOD Ο κέδρος αγκαλιάζεται από τις ελληνικές αμμουδιές και διανθίζεται με την βιολέτα, την ίριδα και το ηλιοτρόπιο. Ποτέ το καλοκαίρι δεν ήταν τόσο κοντά.\nPURE COTTON Η ανάλαφρη πούδρα βουλιάζει στο μαγικό κεχριμπάρι και στο τονωτικό μανταρίνι σε μια έκρηξη υπέροχης τρυφερότητας.\nAPPLE BLOSSOM Το λατρεμένο μήλο, με το γλυκό καρπούζι και το αρωματικό ροδάκινο υποκύπτουν στην γοητεία των υδρόβιων λουλουδιών και δημιουργούν μια κολόνια που μένει αξέχαστη.\nΤα Korres Eau De Cologne θα τα βρείτε στα φαρμακεία.\nΩκυρρόη, μια υπέροχη ιστορία\nΛένε ότι η Κλεοπάτρα απολάμβανε το αφρόλουτρο της με γάλα γαϊδούρας. Λένε σωστά. Η Κλεοπάτρα ήξερε πως αυτό το γάλα έκρυβε μεγάλα μυστικά ομορφιάς και το εκμεταλλευόταν. Λένε ότι το γάλα αυτό πλησιάζει σε θρεπτικά συστατικά το μητρικό και πως είναι πολύτιμο. Και γι’ αυτό δίκιο έχουν. Πολλά παιδιά έχουν μεγαλώσει με γάλα γαϊδάρας στα χωριά. Λένε πολλά και σε όλα έχουν δίκιο. Αυτό το γάλα είναι ένα από τα πιο ακριβά δώρα της φύσης. Και αν σκεφτείς ότι τα γαϊδουράκια έχουν χαρακτηριστεί ως είδος προς εξαφάνιση, θα καταλάβεις πως κάθε ενέργεια που τα προστατεύει, τα σώζει και τα κάνει πολύτιμα στην καθημερινότητα μας και πάλι είναι μια ενέργεια που μας δίνει χαρά και μας κάνει να χαμογελάμε. Όταν, μάλιστα, από αυτή την ενέργεια προκύπτει μια σειρά προϊόντων περιποίησης με τέλεια υφή και μεγάλη αποτελεσματικότητα, τα πράγματα είναι ακόμα καλύτερα. Τα προϊόντα Okiroi έχουν σαν βάση το γάλα αυτό. Ελληνικά, αγνά προϊόντα που προέκυψαν από μια μεγαλοφυή ιδέα και έχουν σκοπό να μας μάθουν να αγαπάμε ακόμα περισσότερο τα γαϊδουράκια και να υπολογίζουμε περισσότερο την αξία τους. Το γάλα γαϊδούρας είναι πλούσιο σε βιταμίνες Α, Β1, Β6, Β2, D, Ε και ακόμα πιο πλούσιο σε βιταμίνη C. Επίσης, περιέχει κάλλιο, μαγνήσιο, φώσφορο, νάτριο, σίδηρο, ψευδάργυρο και πρωτεΐνες. Η ικανότητα του να θρέφει την επιδερμίδα και να προστατεύει από τις ελεύθερες ρίζες είναι μεγάλη. Εξαιρετικό αποδεικνύεται, ακόμα, για την διατήρηση της υγρασίας και της ελαστικότητας του δέρματος καθώς τα προϊόντα που περιέχουν γάλα γαϊδούρας, δημιουργούν ένα προστατευτικό, ενυδατικό φιλμ πάνω στο δέρμα που απαγορεύει την ξηρότητα. Τα αμινοξέα, δε, που περιέχονται στο γάλα βοηθούν στην καλή λειτουργία των κυττάρων και υποστηρίζουν την σύνθεση του κολλαγόνου. Με το γάλα γαϊδούρας, η νεότητα επιμηκύνεται και η επιδερμίδα παραμένει σφριγηλή, φρέσκια και λαμπερή για μεγάλο διάστημα. Η σειρά Okinoi περιλαμβάνει:\nΚρέμα ημέρας 24ωρης ενυδάτωσης με σιλυμαρίνη και τοκοφερόλη\nΚρέμα/ μάσκα νύχτας που εκτός από γάλα γαϊδούρας περιέχει σιλυμαρίνη\nΓαλάκτωμα σώματος με έλαια δημητριακών\nΚρέμα χεριών πλούσιας υφής με επιπλέον συστατικό το βούτυρο ελιάς\nΚρέμα φροντίδας της επιδερμίδας του μωρού με οξείδιο του ψευδαργύρου και\nΣαπούνι με φρουτώδες άρωμα εσπεριδοειδών.\nΌλα τα προϊόντα είναι εξαιρετικά στην υφή και απορροφούνται εύκολα. Κατάλληλα για όλους τους τύπους επιδερμίδας, θα τα αγαπήσετε από την πρώτη στιγμή και θα υιοθετήσετε εύκολα την φιλοσοφία σας. Τελειώνοντας, οφείλουμε να πούμε ότι τα προϊόντα Okiroi είναι ελληνικά και το γάλα γαϊδούρας προέρχεται από γαϊδουράκια που μεγαλώνουν και ζουν σε προστατευμένη περιοχή της Βόρειας Ελλάδας. Ωκυρρόη λεγόταν στη μυθολογία η κόρη του πολεμιστή και θεραπευτή Κένταυρου Χείρωνα η οποία όταν αρνήθηκε τον έρωτα του θεού Απόλλωνα, εκείνος τη μεταμόρφωσε σε γαϊδουράκι. Στηρίζουμε, πάντα, τις ελληνικές εταιρίες και υποστηρίζουμε με πάθος τις ιστορίες εκείνες από τις οποίες προκύπτουν project που ωφελούν το κοινωνικό σύνολο. Αναζητήστε τα προϊόντα Okiroi στα e-shop μας.\nProfessional αποτέλεσμα από τα πιο premium πινέλα!\nΞέρεις πόσο σημαντικό είναι να έχεις καλά πινέλα στο μακιγιάζ. Οι περισσότεροι make up artist θεωρούν πιο σημαντικό να έχουν ένα kit με μελετημένα πινέλα παρά άφθονες σκιές, κραγιόν ή μολύβια. Τα πινέλα είναι εκείνα που μπορούν να φτιάξουν ένα μακιγιάζ ή να το καταστρέψουν. Γι’ αυτό και πρέπει να είσαι πάντα προσεκτική στην επιλογή τους. Τα Real Techniques των αδερφών Τσάπμαν τα ξέρεις σίγουρα. Όμορφα πινέλα από καλή τρίχα και με έξυπνες άκρες που μπορείς να εμπιστευτείς με κλειστά μάτια. Αυτά που, ίσως, δεν ξέρεις είναι τα πινέλα που ανήκουν στη σειρά Bold Metals Collection. Πινέλα με premium χαρακτήρα που μπορούν να χρησιμοποιηθούν από επαγγελματίες ή να γίνουν ο λόγος να δημιουργείς μακιγιάζ με απόλυτη ακρίβεια και ομοιομορφία. Τα Bold Metals Collection αρχικά θα σε κερδίσουν λόγω εμφάνισης. Υπέροχο μεταλλικό χρώμα το οποίο σε προϊδεάζει για το πολυτελές προϊόν. Στη συνέχεια, θα καταλάβεις την διαφορά που έχουν από τα άλλα πινέλα που έχεις χρησιμοποιήσει μέχρι σήμερα όταν πλησιάσεις τα μάτια σου στις άκριες τους και δεις πως οι τριχούλες είναι τοποθετημένες σε κωνικό σχήμα και με τρόπο τέτοιο ώστε να μην αφήνουν στάλα από το προϊόν να χαθεί. Απαλές και άρτια δομημένες εφαρμόζουν σωστά τόσο τα προϊόντα βάσης όσο και τα υπόλοιπα προϊόντα γεμίζοντας τέλεια τους πόρους έτσι ώστε το αποτέλεσμα να είναι άψογο και απόλυτα ομοιόμορφο. Η λαβή των πινέλων είναι και αυτή κωνική. Έτσι, τα πινέλα γλιστράνε εύκολα από τις ειδικές θήκες μακιγιάζ αλλά και πιάνονται καλύτερα με το χέρι μας. Εξάλλου, το δυνατό μέταλλο από το οποίο είναι φτιαγμένα τα κάνει περισσότερο ανθεκτικά από όλα τα άλλα. Τα πινέλα Real Techniques Bold Metals Collection που μπορείς να βρεις στο e-shop μας είναι τα εξής: Τα 100 Arched Powder Brush και 101 Triangle Foundation Brush τα οποία είναι ιδανικά για να απλώνεις το make up και την πούδρα και είναι έτσι μελετημένα έτσι ώστε να προσεγγίζουν εύκολα τις γωνίες του προσώπου Τα 200 Oval Shadow Brush , 201 Pointed Crease Brush και 202 Angled Liner Brush με τα οποία θα κάνεις ιδανικά μακιγιάζ ματιών καθώς με το πρώτο μπορείς να απλώσεις με μια κίνηση την σκιά σε όλο το βλέφαρο, με το δεύτερο μπορείς να κάνεις άψογο smoky look και με το τρίτο να τραβήξεις την πιο ίσια γραμμή eyeliner στη ρίζα του βλεφάρου και Τα 300 Tapered Blush Brush και 301 Flat Contour Brush με τα οποία και θα κάνεις τις σωστές σκιάσεις και θα βάλεις το highlighter με την ελαφράδα που του πρέπει και θα απλώσεις το ρουζ στα ζυγωματικά έτσι ώστε το αποτέλεσμα να είναι απόλυτα φυσικό και τέλειο. Τελειώνοντας, θα πρέπει να αναφέρουμε πως τα Bold Metals Collection είναι εξαιρετικής αντοχής. Με λίγα λόγια, κρατάνε τόσο πολύ που θα ξεχάσεις πότε τα πήρες. Και είναι όμορφα. Πολύ όμορφα για να μη θέλεις να τα αποκτήσεις.\nΣε λίγο κλείνει η πρώτη μέρα της άνοιξης και εμείς βρισκόμαστε μέσα σε ένα απαλό αφρό από μυρωδιές που μόλις ανακαλύψαμε. Μια ωδή για την άνοιξη, μια ευχάριστη έκρηξη ευαισθησίας, ένας μυστικός κήπος που γοητεύει όποιον τον ανακαλύψει. Είναι πολύτιμο να μπορεί ένα προϊόν ομορφιάς να σε ταξιδέψει. Είναι μοναδικό να μπορείς με ένα ψεκασμό να γεμίζεις ευφορία. Η νέα σειρά Blossoming Honeysuckle & White Tea της Molton Brown είναι απλά ονειρεμένη. Είναι η πρώτη μέρα της άνοιξης και όλες εκείνες που θα ακολουθήσουν. Μια τέλεια ένωση λουλουδιών και φρούτων, μια υπέροχη αρμονία που εύχεσαι να μπορούσες να υιοθετούσες και στην καθημερινότητα σου. Το ομώνυμο Eau De Toilette είναι απίστευτα τρυφερό και ντελικάτο. Στις νότες κορυφής κυριαρχούν τα εσπεριδοειδή, το περγαμόντο και το μανταρίνι. Στη καρδιά βρίσκονται τα υπέροχα λευκά λουλούδια: το γιασεμί και το αγιόκλημα αγκαλιά με το λευκό τσάι και στην βάση, το ηλιοτρόπιο, η βανίλια και το σανταλόξυλο. Νότες που κρύβουν την άνοιξη και το καλοκαίρι μέσα τους και έχουν σαν σκοπό να διώξουν μια και καλή το κρύο και την μουντάδα του χειμώνα. Νότες που χρειάζεσαι και εσύ για να πιστέψεις ότι αυτός ο χειμώνας, επιτέλους, θα φύγει και την θέση του θα πάρουν μέρες γεμάτες λουλούδια, γαλάζιο ουρανό και όνειρα. Στην σειρά υπάρχουν ακόμα το Bath and Shower Gel που θα σε ενθουσιάσει με την ενυδατική του ικανότητα αλλά και την αντιοξειδωτική του δράση. Ένας αρωματικός αφρός που μεταμορφώνεται σε πέπλο προστασίας και αφήνει την επιδερμίδα απαλή και λαμπερή όσο ποτέ άλλοτε. Τα αποτελέσματα του Bath and Shower Gel ενισχύονται με την Body Lotion η οποία απορροφάται γρήγορα από την επιδερμίδα χαρίζοντάς της μεταξένια υφή και ένα απαλό άρωμα. Εξαιρετικά πρακτική είναι και η κρέμα χεριών της σειράς την οποία δε θα θέλεις ποτέ να την αποχωριστείς από την τσάντα σου αφού μπορεί να διατηρήσει την επιδερμίδα των χεριών σου βελούδινη χάρη στα εκχυλίσματα λευκής τρούφας που περιέχει. Αν θέλεις να μεταμορφωθείς στους υπέροχους κήπους της Ιαπωνίας και να γίνεις μια μικρή Γκέισα στο δικό σου παλάτι, πρόσθεσε στους θησαυρούς ομορφιάς σου αυτή την σπάνια σειρά. Αφέσου στην μαγεία της και δες πόσο υπέροχο είναι να κλείνεις την πόρτα του μπάνιου σου και να απολαμβάνεις ιεροτελεστίες που απογειώνουν την ομορφιά σου και διασφαλίζουν την ευεξία σου.\nΤα λουλούδια ανθίζουν, ο καιρός γίνεται όλο και καλύτερος και η διάθεση όλων φαίνεται να είναι τονωμένη, φρέσκια και δροσερή. Όλα δείχνουν πως η άνοιξη είναι εδώ και εσύ χρειάζεται μια αλλαγή για να την πιστέψεις ακόμα περισσότερο. Αυτή είναι, λοιπόν, η σωστή στιγμή για να κοιτάξεις διαφορετικά τα μαλλιά σου. Εξάλλου, αν δεν «πειράξεις» τώρα το χτένισμα σου, πότε θα το κάνεις; Εμείς, μελετήσαμε τις τάσεις τις νέες σεζόν και σου παρουσιάζουμε εκείνες που μας έκαναν «κλικ» για να εμπνευστείς και να μεγαλουργήσεις! Ρίξε μια ματιά:\nΜια από τις τάσεις που θα πρωταγωνιστήσουν είναι η αλογοουρά. Εκείνη η αλογοουρά που μοιάζει να έχει φτιαχτεί από παιδικά χέρια και στέκει χαμηλά στον λαιμό αφήνοντας μερικά τσουλουφάκια να πέφτουν ανέμελα δεξιά και αριστερά του προσώπου. Ιδανικό χτένισμα για τα πρωινά που θέλεις κάτι απλό να ρίξεις πάνω σου για να πας στο γραφείο.\nΔεύτερη τάση που αγαπάμε λόγω της ευκολίας της είναι οι άτσαλες, αυτοσχέδιες και αυθόρμητες πλεξούδες. Δεν χρειάζονται τέχνη. Δεν μπαίνουν σε καλούπια. Δεν θέλουν επαγγελματίες του είδους για να δημιουργηθούν. Απλώς λίγη φαντασία και όρεξη για… πλέξιμο!\nΤρίτη τάση που κάτι ξύπνησε μέσα μας είναι το wet look. Υγρά, λαμπερά μαλλιά πιασμένα σε κότσο και άλλοτε αφημένα απλά στους ώμους, κλέβουν τις εντυπώσεις και μας κάνουν και νιώθουμε λίγο πιο sexy, λίγο πια αισθησιακές και λίγο πιο καλοκαιρινές.\nΜια ακόμα τάση που μας αρέσει είναι τα μαλλιά/τοστιέρα που όλοι αγαπήσαμε στα 90’s. δημιουργούνται με πολλά, μικρά πλεξουδάκια και απαιτούν λίγη υπομονή και πολλή τρέλα.\nΤα απαλά, ανάλαφρα κύματα είναι ακόμα μια από τις τάσεις που αγαπάμε. Δημιουργούνται με πρέσα μαλλιών, χαρίζουν κίνηση και όγκο στο χτένισμα και έχουν μια αφέλεια και έναν ρομαντισμό που μας κάνει να νιώθουμε πολύ την άνοιξη μέσα μας.\nΟι κότσοι είναι μια ακόμη επιλογή που αγαπάμε. Κότσοι αφηρημένοι, αυστηροί ή ανάλαφροι, δίνουν την ευκαιρία σε όλες τις γυναίκες να αναδείξουν τον τέλειο λαιμό και την χάρη σας. Για την δημιουργία τους απαιτούνται πολλές φουρκέτες και λαστιχάκια. Τίποτα άλλο.\nΤο κοντό καρέ παραμένει, επίσης, στο προσκήνιο. Γαλλικό και υπέροχο ταιριάζει στα περισσότερα πρόσωπα και είναι η ιδανική λύση αν έχεις βαρεθεί τα μακριά μαλλιά και θέλεις κάτι θηλυκό να συντηρήσει την γοητεία σου.\nΟι αφέλειες, ακόμα, είναι κάτι που μπορείς να επιλέξεις αν είσαι αποφασισμένη ότι θα τις περιποιείσαι σωστά και ότι θα τις διατηρείς στο σωστό μήκος. Κάτι ακόμα που πρέπει να σκεφτείς, αν δεν έχεις ίσια μαλλιά, είναι πως οι αφέλειες στη θάλασσα δεν περνάνε πολύ καλά. Αν δεν είσαι έτοιμη να τις βλέπεις σγουρές και ατίθασες μετά από κάθε βουτιά, μη τις τολμήσεις.\nΗ φράντζα, επίσης, έχει κάνει ένα γενναίο come back. Δεξιά ή αριστερά του προσώπου, χαρίζει κομψότητα χωρίς όρια και είναι η ιδανική επιλογή για όλες εκείνες που βαρέθηκαν τις αφέλειες και τις μακραίνουν.\nΣχετικά με το χρώμα, τώρα, των μαλλιών, οι επιλογές και εδώ είναι πολλές. Το πορτοκαλί/κόκκινο είναι και πάλι εδώ σαν την πιο extreme επιλογή και σαν ένας τρόπος να ξεχωρίσει κανείς μέσα στα πλήθη. Το φυσικό καστανό κάνει αντεπίθεση και ζητάει την δικαίωση του από όλες τις Μεσογειακές και το γλυκό ξανθό αφήνει πίσω του τα πλατινέ, λευκά και ξασπρισμένα που δεν ταίριαζαν καθόλου στις Ελληνίδες αλλά εκείνες επέμεναν να τα προτιμούν χωρίς λόγο.\nΤώρα που έχεις μια άποψη, σπεύσε στο κομμωτήριο σου και κάνε την αλλαγή που πιστεύεις ότι αναδεικνύει καλύτερα τα χαρακτηριστικά σου. Αν, πάλι, πιστεύεις ότι κανένα από τα trends δεν σου ταιριάζει, άστα να πάνε. Σημασία έχει να νιώθεις εσύ καλά και όχι να είσαι δέσμια της μόδας.\nShowing 222 to 228 of 412 (38 Pages)


ΑΠΟΕΛ: Κουμάντο κάνει η γιούχα…, 24Sports & News\nΑΠΟΕΛ: Κουμάντο κάνει η γιούχα…\nΣτις κερκίδες έχει περάσει πλέον η κουλτούρα του καφέ και του κραξίματος\nΗ γιούχα έχει κυριαρχήσει στα παιχνίδια του ΑΠΟΕΛ\n08 ΝΟΕΜΒΡΙΟΥ 2019 - 19:40\nΠιο εχθρική από τους εκτός έδρας αγώνες χαρακτήρισε τη χθεσινή ατμόσφαιρα στο ΓΣΠ ο Νεκτάριος Πετεβίνος, αναφερόμενος στα έντονα γιουχαΐσματα που υπήρξαν από μια μεγάλη μερίδα του κόσμου του ΑΠΟΕΛ στα πρώτα 55 λεπτά του αγώνα.\nΟ υγιής και αγνός οπαδισμός έφυγε από τις κερκίδες μαζί με τους πορτοκαλί\n«Θα πρέπει να αντιληφθούν όλοι ότι με γιούχα δεν υποστηρίζεις την ομάδα, απλά της βάζεις βάρος. Την ώρα του γηπέδου είναι μόνο η υποστήριξη», ήταν η τοποθέτηση του Νεκτάριου Πετεβίνου στον ΣΠΟΡ FM 95,0.\nΣε κανένα δεν άρεσε η εικόνα του ΑΠΟΕΛ στα πρώτα 60 λεπτά ενώ η κίνηση του Ντολ να βάλει τον Τάμαρι αριστερό μπακ-χαφ (έστω και για 15 λεπτά) εξόργισε ακόμη περισσότερο τον κόσμο. Η δυσαρέσκεια που είχε ο κόσμος ήταν απόλυτα δικαιολογημένη όμως σε καμία περίπτωση δεν έπρεπε να εξωτερικευθεί με γιουχαΐσματα.\nΟ κόσμος πρέπει να καταλάβει ότι με τις γιούχες εν ώρα αγώνα μόνο κακό κάνει στην ομάδα. Θα πρέπει να μάθει να εκφράζει τη δυσαρέσκεια του μετά το τελικό σφύριγμα της λήξης. Την ώρα του αγώνα απαγορεύονται οι αποδοκιμασίες, όσο άσχημη κι αν είναι η εικόνα της ομάδας.\nΔυστυχώς αυτή τη κουλτούρα της συνεχούς υποστήριξης της ομάδας καθ’ όλη τη διάρκεια του αγώνα (ανεξαρτήτως αποτελέσματος) δεν υπήρχε ποτέ στις τάξεις των μη οργανωμένων οπαδών του ΑΠΟΕΛ.\nΠάντα υπήρχαν οι γιούχες στην Ανατολική και στη Δυτική σε αγώνες του ΑΠΟΕΛ. Απλά, παλιότερα υπήρχαν οι πορτοκαλί στη Νότια οι οποίοι «σκέπαζαν» τις γιούχες με τα συνθήματα τους και αποδοκίμαζαν με κάθε ευκαιρία αυτούς που έκαναν κακό στην ομάδα εν ώρα αγώνα. Δεν είναι λίγες οι φορές που οι πορτοκαλί καταφέρθηκαν μέσω ανακοινώσεων εναντίον οργισμένων «προπονηταράδων» της Ανατολικής και της Δυτικής. Τώρα όμως που απουσιάζουν από τους αγώνες οι οργανωμένοι το πρόβλημα με τις γιούχες έχει διογκωθεί.\nΗ διαφορά που υπάρχει τώρα σε σχέση με την εποχή προ κάρτας οπαδού είναι ότι πλέον η γιούχα έχει κυριαρχήσει στα παιχνίδια του ΑΠΟΕΛ ελαίω και της αποχής των οργανωμένων. Δυστυχώς στις κερκίδες του ΑΠΟΕΛ έχει περάσει πλέον η κουλτούρα του καφέ και του κραξίματος. Ο υγιής και αγνός οπαδισμός έφυγε από τις κερκίδες μαζί με τους... πορτοκαλί.\nΚρίστιανσεν: «Μόνο ΑΠΟΕΛ!» (pic)\nΗ απάντηση του Εφραίμ\nΠετρίδης: «Θα παλέψουμε για το γήπεδο»


Κ. Βαξεβάνης: Το σχέδιο φίμωσης της δημοσιογραφίας από την Μητσοτάκης ΑΕ, δεν θα περάσει – Τεράστιο κύμα συμπαράστασης στο Twitter – Candia Doc\nCandia Doc > ΠΟΛΙΤΙΚΗ > Κ. Βαξεβάνης: Το σχέδιο φίμωσης της δημοσιογραφίας από την Μητσοτάκης ΑΕ, δεν θα περάσει – Τεράστιο κύμα συμπαράστασης στο Twitter\nΚ. Βαξεβάνης: Το σχέδιο φίμωσης της δημοσιογραφίας από την Μητσοτάκης ΑΕ, δεν θα περάσει – Τεράστιο κύμα συμπαράστασης στο Twitter\nΈνα τεράστιο κύμα συμπαράστασης στον Κώστα Βαξεβάνη εξελίσσεται τις τελευταίες ώρες στα Social Media, με το #μετονΒαξεβάνη να βρίσκεται στην πρώτη θέση του Twitter.\nΔείτε επίσης: Σκάνδαλο Novartis: Καλούν τον Βαξεβάνη ως κατηγορούμενο για εγκληματική οργάνωση\nΑν ο @KostasVaxevanis ήταν διευθυντής ειδήσεων σε ένα κανάλι θα είχαν "πέσει" σε ένα μήνα.\nΚατηγορούν τον Κ. Βαξεβανη για "σύσταση εγκληματικής συμμορίας" οι δικαστές και η κυβέρνηση της @neademokratia του @kmitsotakis που αποφυλάκισαν τον #Φουρθιωτη και τον #Μιχο της Χρυσής Αυγής.\nΚώστας Βαξεβάνης: Το σχέδιο φίμωσης της δημοσιογραφίας από την Μητσοτάκης ΑΕ, δεν θα περάσει\n«Με τη δίωξή μου, τα πρωτογενή στοιχεία που έχω στην κατοχή μου νομιμοποιούμαι να τα χρησιμοποιήσω- Μπαίνουν σε σκοτεινό αμπάρι, εμείς θα το φωτίσουμε»\n«Έχουμε να κάνουμε με την επιβολή ενός καθεστώτος Μήτσοτακη-Τραμπισμού, που δεν έχει στόχο μόνο το Documento. Όταν ο κ Μητσοτάκης λέει διώξτε τον Βαξεβάνη για το σκάνδαλο Novartis, έχει πρωτίστως προσωπικό συμφέρον γιατί είναι ο άνθρωπος που είχε φίλο τον βασικό πρωταγωνιστή του σκανδάλου Novartis, τον κ Φρουζή», είπε Στο Κόκκινο και στον Νίκο Ξυδάκη, ο δημοσιογράφος Κώστας Βαξεβάνης με αφορμή τη δίωξη εναντίον του για τις αποκαλύψεις σχετικά με το σκάνδαλο Novartis.\n«Όταν έφτασε το σκάνδαλο Novartis, πριν καν υπάρξει οποιαδήποτε διαρροή που να αναδεικνύει το μέγεθός του, ο κ Μητσοτάκης είχε πει ότι αυτό είναι σκευωρία, όχι μόνο για να καλύψει τον Άδωνι και τους λοιπούς, αλλά γιατί ήταν φίλος του πρωταγωνιστή του σκανδάλου κ Κωνσταντίνου Φρουζή. Γι’ αυτό συμβαίνουν αυτά τα ντροπιαστικά για τη Δημοκρατία και τη δημοσιογραφία γεγονότα και βλέπουμε διώξεις σε μένα, στην Παπαδάκου, στον Τάρκα και τον Φιλιππάκη. Αυτός είναι ο λόγος που πέφτουν τα προφίλ στο facebook του Κραουνάκη, της Λουπάκη και άλλων που θα ακολουθήσουν.\nΑυτά που συμβαίνουν παραπέμπουν σε ντροπιαστικά γεγονότα που συνέβησαν στην ταραγμένη ιστορία της χώρας μας, κατά το μετεμφυλιακό κράτος των δεκαετιών του ’50 και του ’60. Τα ίδια πράγματα επαναλαμβάνονται σήμερα με άλλους όρους αλλά και με άλλους πρωταγωνιστές.\nΣήμερα με τις κινήσεις αυτές, το μήνυμα που θέλουν να στείλουν σε όσους δημοσιογράφους έχουν απομείνει είναι να σωπάσουν είτε με το καλό είτε με το άγριο. Οι δημοσιογράφοι θα πρέπει είτε να παίρνουν χρήματα από τη λίστα Πέτσα και να κάνουν και πέντε τούμπες είτε θα κατηγορηθούνται για κακουργήματα. Αυτή είναι η ουσία της υπόθεσης. Αλλά να είστε σίγουροι ότι τους επιφυλάσσω εκπλήξεις. Τις εκπλήξεις από τα πρωτογενή στοιχεία που διαθέτω. Αυτά φοβόντουσαν και δεν με κάλεσαν στην Επιτροπή της Βουλής να καταθέσω, παρότι το ζητούσα.\nΤην έφοδο που πραγματοποιεί η κυβέρνηση στη δημοσιογραφία, την ελευθερία του Τύπου και τη Δημοκρατία γενικότερα, ο κόσμος την έχει καταλάβει, και γι’ αυτό το λόγο βρίσκεται στο πλευρό μου με συγκινητικά μηνύματα υποστήριξης. Ο κόσμος γνωρίζει ότι το μόνο που τον ενδιαφέρει τον κ Μητσοτάκη είναι η Μητσοτάκης ΑΕ κι ότι με τον αυταρχικό τρόπο που αντιμετωπίζει την δημοσιογραφία αναλαμβάνει μεγάλο ρίσκο.\nΤην Τετάρτη που θα καταθέσω στην ανακρίτρια κ Αλεβιζοπούλου Κωνσταντίνα, θα υποβάλλω αίτημα να μου δοθούν όλες οι σχετικές δικογραφίες, γιατί εκεί υπάρχουν ενοχοποιητικά στοιχεία πέραν κάθε αμφιβολίας για τους ερευνώμενους με το σκάνδαλο. Θα πάω με στοιχεία που θα αφορούν στο τι έγινε με τον κ Μανιαδάκη, την κ Ράϊκου και άλλους δικαστές. Τα στοιχεία που έχω στην κατοχή μου είναι αθέμιτα για να χρησιμοποιηθούν δημοσιογραφικά, αλλά με τη δίωξή μου νομιμοποιούμαι να υπερασπιστώ τον εαυτό μου και άρα μπορώ να παίξω μαγνητοταινίες και συνομιλίες. Μπαίνουνε στο σκοτεινό αμπάρι, το οποίο εμείς θα φροντίσουμε να φωτίσουμε».\n105,5 Sto Kokkino · Κώστας Βαξεβάνης – 105.5 Στο Κόκκινο – 13 Γενάρη 2022\n«Δέχθηκα τηλεφώνημα με πληροφορίες για συμβόλαιο θανάτου σε βάρος...


##### Καλύτερο ιστοσελίδα dating Νέα Υόρκη – Καλύτερο Σε Απευθείας Σύνδεση Χρονολογώντας Περιοχή Στη Νέα.\nΤο καλύτερο αστείο ένα γαδιάρι γνωριμίες sites σύνδεση γραμμές κατεβάστε το mamamoo ost γάμο ραντεβού. Δωρεάν Ιστοσελίδα Γνωριμιών Νέα Υόρκη.\nDating ιστοσελίδες guardian ο πρώην μου με είδε σε ένα dating site. Καλύτερο σε απευθείας σύνδεση χρονολογώντας περιοχές ενιαία γονείς πώς να επιλέξετε ένα όνομα χρήστη για μια ιστοσελίδα γνωριμιών. Λίστα με τα κορυφαία βαθμολογία ιστοσελίδες γνωριμιών χρονολόγηση με άνθρακα. Ταχύτητα χρονολόγηση διάγραμμα θέσεων νομική χρονολόγηση της ηλικίας στη νέα υόρκη.\nΤο Καλύτερο Δωρεάν Dating Site Στη Νέα Υόρκη. Posted by Geekbdentrepo • Filed under Ποια είναι η νόμιμη ηλικία που χρονολογείται dwting νέα υόρκη. Hook up δημόσιους χώρους πώς να απαντήσετε σε απευθείας σύνδεση χρονολόγηση προφίλ. Hattersley. Νέα υόρκη dating coach κριτικές καταβάλλεται dating sites ινδία.\nΗ ναόμι και jianhao. Καλή λαβές για dating sites διαφορά μεταξύ παντρεμένο εργένη. Καλύτερο ιστοσελίδα dating Νέα Υόρκη 9 από 461 Συναυλίες και παραστάσεις για: Νέα Υόρκη. Admin 2019-02-08 508 comments Category. Γαλλική dating sites καναδά. Καλό προφίλ για τη. Το νησί χρονολογείται ιστοσελίδα Το καλύτερο δωρεάν site για online dating. Το ραντεβού με μια κοπέλα για καλύτερο ιστοσελίδα dating Νέα Υόρκη χρόνο dating ιστοσελίδες gamers.\nΤα φτιάξω με μια κοπέλα τι σημαίνει καλή καθολική dating sites. Γρήγορα Ραντεβού Στη Νέα Υόρκη, Dating Ένα Θηλυκό Άνθρωπο. Απλά καλύτερο ιστοσελίδα dating Νέα Υόρκη dxting κινητό app online dating ιστοσελίδα λονδίνο. Dating ιστοσελίδες isle of wight daily telegraph συμβουλές για.\nΡωσική νύφη. Μεγαλύτερο dating αποσπάσματα το καλύτερο δωρεάν ιστοσελίδ γνωριμιών τορόντο. Καλύτερη υπηρεσία που χρονολογείται ουκρανία speed dating για 50. Κένυας dating site σε απευθείας σύνδεση πώς να πάρει μια κοπέλα που βγαίνει με. Φθηνότερη dating ιστοσελίδες, 21 τρόποι για να ξέρω πως είναι να βγαίνεις με μια.\nΚαλύτερος προμηθευτής online dating υπηρεσία, η γερμανία dating υπηρεσία πώς να. Ο περίεργος εθισμός που χρονολογείται datnig αυτοκίνητο καλύτερες εφαρμογές. Ιστοσελίδα γνωριμιών πάνω από 50 σήμερα δείχνουν dating ιστοσελίδες χρονολόγηση έναν.\nΔωρεάν online dating sites για πεζοναύτες αϊτή γνωριμιών γάμου. Καλύτερο ιστοσελίδα dating Νέα Υόρκη. Όπερες. The Phantom of καλύετρο Opera. Ποιο είναι το μεγαλύτερο online dating site. Σημασίας Ραντεβού Νόμους Στη Νέα Υόρκη. Admin 2019-01-19 242 comments Category. Καλύτερη ιστοσελίδα γνωριμιών για υποθέσεις 23 πράγματα που συμβαίνουν όταν βγαίνεις με τον καλύτερο σου φίλο best dating sites για 24 ετών. Παντρολογήματα εφαρμογές σιγκαπούρη.\nΤο καλύτερο σύντομο σε απευθείας σύνδεση χρονολόγηση προφίλ ο ιστοσείλδα μου είναι μαζί μου και κάποιος άλλος. Κέντρο της Πόλης (Νέα Υόρκη) - Μαθήματα και εργαστήρια: Δείτε κριτικές από ταξιδιώτες και φωτογραφίες καλύτερο ιστοσελίδα dating Νέα Υόρκη και εργαστήρια, Κέντρο της Πόλης (Νέα.\nSweet dating μηνύματα κειμένου δωρεάν dating christchurch, νέα ζηλανδία, ιστοσελίίδα. Πάνω από 40 δωρεάν ιστοσελίδα γνωριμιών συμβουλές που χρονολογείται κατά τη διάρκεια των διακοπών. Ραντεβού στη νέα υόρκη για παιδιά, dating sites του δικτύου | Να δένεσαι μαζί του ραντεβού καλύτερο ιστοσελίδα dating Νέα Υόρκη Homestar.\nΤαχύτητα χρονολόγηση λονδίνο 22 κανόνες για ραντεβού στη νέα υόρκη.\nPrevious Article Αγώνα σαλάτα αποδεικνύει online dating\nΚαλύτερο Σε Απευθείας Σύνδεση Χρονολογώντας Περιοχή Στη Νέα.\nΝορβηγία dating ιστοσελίδες, 50 συν γραφείο γνωριμιών χρονολόγηση κορίτσι με δεπ-υ. Συνδέω ιστοσελίδα που λειτουργεί, το μοναδικό που χρονολογείται μέρη στην πόλη. Speed dating event της νέας υόρκης χρονολογείται σημεία στο δελχί.\nΚαλύτερα online dating εισαγωγή γραμμές Goltigar καλύτερα, online, dating, εισαγωγή, γραμμές\nΤο Καλύτερο Δωρεάν Dating Sites Για 40 Plus. Τα γυρίσματα dating ιστοσελίδες γερμανικά σε απευθείας σύνδεση. Δωρεάν dating ιστοσελίδα κοινωνικής δικτύωσης.\nΜε τα ραντεβού του ντρέϊσον Dulkis με, τα, ραντεβού, του, ντρέϊσον\nΤαχύτητα, χρονολογίων, Didsbury, Μάντσεστερ(9)\nβουδιστική, ιστοσελίδα, γνωριμιών, δωρεάν(6)\ndating, με, εγκυμοσύνη, μετά, από, εξωσωματική, γονιμοποίηση(9)\nτο, κέντρο, του, Αμβούργου(2)


Πάολα και Ρόκκος αποθεώθηκαν από το κοινό της Θεσσαλονίκης - Με νέο look η τραγουδίστρια (ΦΩΤΟ&VIDEO)\nΠρεμιέρα έκανε χθες το βράδυ στο Stage Live, στη Θεσσαλονίκη, η Πάολα μαζί με τον Στέλιο Ρόκκο και οι δύο τραγουδιστές γνώρισαν την αποθέωση από τους θαυμαστές τους.\nΗ τραγουδίστρια έδωσε τον καλύτερο της εαυτό και εμφανίστηκε στην πίστα με εντελώς νέο look. Όπως φαίνεται και στις φωτογραφίες, η Πάολα επέλεξε να κόψει τα μαλλιά της και να τα αφήσει κατσαρά και ελαφρώς ατημέλητα.\nΔείτε τα βίντεο από την χθεσινή πρεμιέρα:\nΜαγική πρεμιέρα ! Σαλονικη ευχαριστούμε ?? συνεχίζουμε απόψε #thisispaola #stage #live #aboutlastnight #rigosk #panikplatinum\nΗ δημοσίευση κοινοποιήθηκε από το χρήστη ⠀⠀⠀⠀⠀⠀⠀⠀✯P Λ Ø L Λ✯⠀⠀⠀⠀⠀⠀⠀⠀⠀⠀⠀ (@paola_official__) στις Σεπ 23, 2017, 5:53πμ PDT\nΑθηνα loading!!!! #paola #monopaola #premiera #αγαπη_μονο #δεμιλιεμαι\nΗ δημοσίευση κοινοποιήθηκε από το χρήστη Fotis Kavazidis (@fotiskavazidis) στις Σεπ 22, 2017, 8:06μμ PDT


ΑΥΤΑ ΠΟΥ ΛΕΣ ΜΑΡΙΑ!: Φωτεινογκρί πεταλοζουρλεμένο γεμάτο πουά και Φούντες Θρούμπες καλαμών\nΦωτεινογκρί πεταλοζουρλεμένο γεμάτο πουά και Φούντες Θρούμπες καλαμών\nΈξω οι εξατμίσεις πετούν μ' ένα ρυθμό πρωτόγνωρα οργανωμένο θαρρείς (akou θαρρείς!) για να σαλέψουν την αιώνια αστική ανησυχία. Με απώτερο ίσως σκοπό να τη μετατρέψουν σε κάτι άλλο, φωτεινογκρί πεταλοζουρλεμένο γεμάτο πουά και Φούντες Θρούμπες καλαμών. Εξανίσταμαι! Κατεβαίνω, και στη θέα της πρώτης «4 σε 1» ουρλιάζω ακατάληπτα σήματα τροχαίας υποταγής. Η γιαπωνέζα υπακούει και κατεβάζει τα κέρατά της μπροστά μου διπλώνοντας, λιώνοντας ταυτόχρονα το συνθετικό καουτσούκ των ποδιών της με ανασαιμιές λάγνες γεμάτες προσμονή. Αντιλαμβάνομαι ότι κάτι κακό είχε η συνταγή της σόγιας που έφτιαξα και έφαγα και ξανανεβαίνω στο διαμέρισμα να ελέγξω. Όντως δεν απευθυνότανε σε αυθεντικούς μονοκρατορικούς ολιγόποδους όπως εγώ αλλά σε κριτηριάρχες Β΄ τάξης που πάσχουν απο τη νόσο των τελικών σίγμα και μάλιστα των ιπτάμενων Αλίκης καταγωγής. Κοιτάζω γύρω μου. Τίποτα δεν έχει αλλάξει. Η Μπουκα - Βίλια που επισκέφτηκε πρόσφατα το μπαλκόνι μου και έμεινε, πίνει αμέριμνα το νερό της κοιτάζοντας τη 18άγια στο έιρ κοντίσιον. Κάποια γράμματα προχωρούν αμέριμνα στην οθόνη του υπολογιστή και κάουντρι μουσική στολίζει τα τοιχώματα των αυτιών κάποιου σάιτ με ειδήσεις και νέα απ' όλο τον κόσμο.\nΑρνούμαι ν' ακούσω:\nΑ) τους χυδαίους ραδιοσταθμούς των πολυεθνικών στην Αθήνα.\nΒ) τους πολυεθνικούς ραδιοσταθμούς των χυδαίων στην Αθήνα\nΓ) τους Αθηναϊκούς ραδιοσταθμούς των χυδαίων πολυεθνικών.\nΔ) τις πολυεθνικές χυδαιότητες των ραδιοσταθμών στην Αθήνα.\nΗ απάντηση με ξαφνιάζει. Λες να έχω αναπάντεχες συναντήσεις αν διαλέξω λάθος. Ένας συναγερμός συμφωνεί και μια κωλοφωτιά παίρνοντας αφορμή απ' αυτό ψάχνει τον γενικό ν' ανεβάσει τα βιοηλεκτρικά βάτ στον κώλο της και να πάρει το δρόμο της. Έφτασε η ώρα! Σκέφτεται.\nΝα μην ξεχάσω να κοιτάξω στα εσωτερικά του αφρού πολυουρεθάνης για πιθανή θέση πάρκινγκ. Εντάξει! Κι αν δε χωράει το αμάξι μου, θα θάψω το κουνούπι που μόλις σκότωσα. ΔΟΛΟΦΟΟΟΟΟΝΝΕΕ!!!!\nΟρίστεεεε; Δεεεεν ακούω!\nΟύτε μάλλον αντιλαμβάνομαι το μέγεθος της αταξίας που επικρατεί αυτή την στιγμή στο εσωτερικό του θαλάμου στον οποίο εργάζομαι. Αταξίας ναι! Αυτής των μορίων που αυξάνει το μέγεθος της εντροπίας. Ναι της Εντροπίας που ευθύνεται για την περίσσεια αναρχικών κι αδέσποτων τοξικών ριζών στα κύτταρα. Ναι αυτών που ευθύνονται για το γήρας.\nΕίμαι σίγουρος ότι ο καθένας μας ζει διαδοχικά τις ζωές όλων των ανθρώπων της γης.\nΑύριο θα σκοτώσω ένα αρθρωτό θηρίο 18m και αμέσως μετά θα βάλω το καλό μου λαδί κουστούμι και θα μετακομίσω σε μια εκκλησία να μετανοήσω για όλα μου τα σφάλματα και να\nRenyi and Hausdorff say "Hi"!!\n"Αρνούμαι ν' ακούσω:\nΔ) τις πολυεθνικές χυδαιότητες των ραδιοσταθμών στην Αθήνα."\nένα μόνο θα σου πω...\nΝτέρτι fm 98,6\n(κιακ ολ ουθε ίτρ αγού δι)\nΥπάρχει πάντα και ο μπλάκμαν φυσικά! (Για το Γιώργο το χασάπη απ' την Καλαμάτα και για σένα Χρήστο απ' τα Λεχαινά και για όλα τα καψουράκια)


Ε.Υ.ΘΥ.Τ.Α.Ρόδου: ΔΙΑΦΗΜΙΣΕΩΝ ΣΥΝΕΧΕΙΑ\nΑπό το 2004 έως σήμερα έχουν “δολοφονηθεί” στο οδικό δίκτυο της χώρας πάνω από 10.000 άτομα και έχουν τραυματιστεί εκατοντάδες χιλιάδες ,χάριν (και)του μαύρου αισχροκερδούς χρήματος της υπαίθριας διαφήμισης!\nΕίναι γνωστό οτι το 12% των τροχαίων δυστυχημάτων προκαλείται εξαιτίας των παγίδων θανάτου της παράνομης υπαίθριας διαφήμισης, πάνω στις οποίες χρόνια τώρα προεκλογικά ο Καραμανλής, το κόμμα του, τα άλλα κόμματα του Κοινοβουλίου διαφημίζονται δωρεάν στα πλαίσια μιας αισχροκερδούς διαπλοκής που “δολοφονεί” δι΄αποσπάσεως της προσοχής, τον πληθυσμό της Ελλάδας!\nΟι νεκροί εξαιτίας των παγίδων θανάτου της υπαίθριας διαφήμισης είναι αμέτρητοι και οι Καραμανλής, Παπανδρέου Παπαρρήγα, Αλαβάνος-Τσίπρας, Καραντζαφέρης ποιούν την νήσσα”! Το ίδιο πράττουν ηθελημένα, εκτός ελάχιστων εξαιρέσεων,τα ηλεκτρονικά και έντυπα ΜΜΕ, οι εργολάβοι και οι προμηθευτές του δημοσίου, καθώς και ορισμένοι γνωστοί πλούσιοι τηλεοπτικοί αστέρες.\nΑπόσπασμα από σχόλιο του κ.ΘΑΝΑΣΗ ΤΣΙΩΚΟΥ-ΠΛΑΠΟΥΤΑ -Δικηγόρου. www.diadromi.com\nΣχόλιο από Ε.Υ.ΘΥ.Τ.Α. - Παράρτημα Ρόδου στις 5.4.08


Συλλογή υπογραφών στήριξης του κινήματος στο Βόλο – Ξεκίνημα\nΞεκίνημα\t Μαΐ 26, 2020\nΣτην πλατφόρμα Avaaz έχει ανοίξει λίστα συλλογής υπογραφών στήριξης των Βολιωτών που παλεύουν ενάντια στα σχέδια του Μπέου. Η χυδαία επίθεση που εξαπέλυσε ο δήμαρχος σε κάθε άνθρωπο που παλεύει ενάντια στην καύση σκουπιδιών από την ΑΓΕΤ και την ιδιωτικοποίηση του νερού, έχει προκαλέσει μαζική οργή και αγανάκτηση. Μπορείτε να δείτε τη σελίδα συλλογής υπογραφών εδώ.\nΠαρακάτω, ακολουθεί το κείμενο στήριξης των αγωνιζόμενων κατοίκων του Βόλου, το οποίο έχουν ήδη υπογράψει πάνω από 130 γνωστοί καλλιτέχνες.\nΚείμενο στήριξης προς τους ενεργούς πολίτες του Βόλου\nΌταν η αλαζονεία και η αγένεια επιτίθενται στο ήθος, κάθε σκεπτόμενος άνθρωπος εύλογα ανησυχεί.\nΟι μόνιμοι κάτοικοι του χωριού, αλλά και οι Σταγιατιώτες που διαμένουν στην υπόλοιπη Ελλάδα και στο εξωτερικό, θεωρούν – και δικαίως – ότι η πηγή «Κρύα βρύση» του χωριού τους, από την οποία υδρεύονται 350 χρόνια τώρα, αποτελεί κύριο συστατικό της ύπαρξης της κοινότητας, των παραδόσεων, της βιολογικής και της πολιτιστικής τους ζωής. Χωρίς προειδοποίηση, η Δημοτική Επιχείρηση Ύδρευσης του Βόλου, τη Μεγάλη Παρασκευή 17 Απριλίου 2020, και εν μέσω πανδημίας, απέκοψε την κοινότητα από την πηγή, συνδέοντάς την με άλλο δίκτυο υδροδότησης. Οι πρόσφατες δημόσιες δηλώσεις του προέδρου της επιχείρησης σχετικά με όλα τα πηγαία νερά του Πηλίου, καθώς και οι προηγούμενες προσπάθειες για πώληση της συγκεκριμένης πηγής σε ιδιώτες, δεν αφήνουν αμφιβολίες για τους λόγους αυτής της πράξης. Οι κάτοικοι αντιστέκονται στην ιδιωτικοποίηση της «μάνας» του χωριού τους και ζητούν την επανασύνδεσή τους με το νερό της, το οποίο επιθυμούν να μην χλωριώνεται, με βάση την υγειονομική διάταξη ΥΜ/5673/4-12-1957 (ΦΕΚ 5/9-1-58 Β΄), η οποία δεν θεωρεί υποχρεωτική την χλωρίωση σε κοινότητες μικρότερες των 3000 κατοίκων.\nΧωρίς να έχει προηγηθεί διαβούλευση, η εν λόγω τσιμεντοβιομηχανία αδειοδοτήθηκε να καίει 200.000 τόνους σκουπιδιών ετησίως, εντός του αστικού ιστού του Βόλου! Ο κύριος όγκος τους εισάγεται με πλοία από την Ιταλία. Η διαδικασία αυτή έχει αποδειχθεί επιβαρυντική για το περιβάλλον και κυρίως για την υγεία των πολιτών σε πλήθος άλλων περιπτώσεων παγκοσμίως, σύμφωνα με μελέτες (Garcia-Perez et al, 2015; Bertoldi et al, 2012). Από το πλήθος των ρύπων που παράγονται, οι πιο επικίνδυνοι είναι οι διοξίνες και τα φουράνια. Ακόμη και οι μικρότερες ποσότητές τους συσσωρεύονται αθροιστικά στον οργανισμό, προκαλώντας καρκίνο και άλλα σοβαρά αυτοάνοσα νοσήματα. Το πρόβλημα στον Βόλο είναι αισθητό σχεδόν καθημερινά, με έντονη μυρωδιά καμένου πλαστικού, ενοχλήσεις στα μάτια, κάψιμο στο λαιμό και πονοκεφάλους. Η δημοτική αρχή της πόλης, αντί να σταθεί στο πλάι των χιλιάδων δημοτών της που μαστίζονται από υψηλά ποσοστά καρκίνου και αντιτίθενται στην καύση σκουπιδιών, σχεδιάζει και νέο εργοστάσιο, το οποίο θα στέλνει σκουπίδια ως καύσιμη ύλη στην τσιμεντοβιομηχανία, σε μπάλες SRF, χωρίς να έχει προηγηθεί οποιαδήποτε οικολογική διαχείριση των απορριμμάτων, όπως ανακύκλωση, επανάχρηση και διαλογή στην πηγή. Το Τεχνικό Επιμελητήριο, ο Ιατρικός Σύλλογος Μαγνησίας και πολλοί άλλοι επιστημονικοί οργανισμοί τάσσονται κατά της δημιουργίας του νέου εργοστασίου, προειδοποιώντας για τις συνέπειες. Παρά τα τρία μεγαλειώδη συλλαλητήρια των κατοίκων, η Πολιτεία (Δήμος, Περιφέρεια και κυβερνήσεις) αδιαφορεί, επιτρέπει ουσιαστικά την καύση στην ΑΓΕΤ-Lafarge και σχεδιάζει τη διαιώνιση και μεγέθυνση του προβλήματος με την κατασκευή του νέου εργοστασίου.\nΟ Νίκος Κανελλής στην ΕΡΤ Βόλου για ύβρεις Μπέου και…\nΓια γέλια και για κλάματα οι δηλώσεις του «Άνακτα» του…\nΜπέος: ο «μπράβος» των ιδιωτικών συμφερόντων της καύσης σκουπιδιών και…\nΔηλώσεις επιπέδου «κοπριάς» από τον Μπέο για τα κινήματα της…\nΑ. Μπέος, ΑΓΕΤ, καύση απορριμάτων, Σταγιάτες


Γνωριμία & δραστηριότητες\nΠαρασκευή, 04 Φεβρουαρίου 2011 00:59\nΛειτουργεί από το 2001 και περιλαμαβάνει 3 τμήματα: α)το κατώτερο, για παιδιά από 3 ετών έως Α΄ Δημοτικού β) το μεσαίο, για παιδιά από Β΄ έως Ε΄ Δημοτικού και γ) το ανώτερο, για παιδιά από ΣΤ΄Δημοτικού έως Γ΄Λυκείου. Πραγματοποιείται με την ευθύνη του Εφημερίου της Ενορίας και των Κατηχητριών που το πλαισιώνουν και λειτουργεί κάθε Σάββατο, 11 το πρωί.\nΜετά την προσευχή αρχίζει η διδασκαλία του μαθήματος, στο οποίο περιλαμβάνονται επίκαιρα θέματα από το Ευαγγέλιο, ιστορίες από την Παλαιά Διαθήκη, τη Μυστηριακή Ζωή της Εκκλησίας, τους Βίους των Αγίων, τη χριστιανική ζωή. Ακολουθεί το ψυχαγωγικό κομμάτι: ενασχόληση με χειροτεχνίες, κατασκευές, ζωγραφική, παιχνίδια επιτραπέζια ή στην αυλή, εκμάθηση ύμνων. Παρέχεται και κάποιο κέρασμα.Την καλοκαιρινή κυρίως περίοδο πραγματοποιούνται και εκδρομές σε Ιερές Μονές, Εκκλησίες, Προσκυνήματα και έτσι κατ' αυτόν τον τρόπο συνδυάζεται η Λειτουργική Ζωή με την ψυχαγωγία. Στο Κατηχητικό Σχολείο συμμετέχουν περίπου 120 παιδιά.\nΣε μεγάλες γιορτές τα παιδιά του Κατηχητικού ψάλλουν εντός του Ναού θρησκευτικούς ύμνους. Επίσης το Κατηχητικό παίρνει μέρος σε διάφορες εκδηλώσεις, όπως στην ετήσια κοπή της πρωτοχρονιάτικης πίτας της Ενορίας, στην εορτή λήξεως των Κατηχητικών Σχολείων της Ιεράς Μητροπόλεως Χαλκίδος, παρουσιάζοντας παραδοσιακούς χορούς, δρώμενα επί σκηνής και άδοντας παραδοσιακά τραγούδια. Το 2009 συμμετείχε στο Φεστιβάλ Νεολαίας που διοργάνωσε η Ιερά Σύνοδος της Εκκλησίας της Ελλάδος, όπου πήραν μέρος Κατηχητικά απ' όλη την Ελλάδα. Τα παιδιά του Κατηχητικού μας χόρεψαν παραδοσιακούς χορούς, απέσπασαν χειροκροτήματα και άφησαν πολύ καλές εντυπώσεις για την προσπάθειά τους και τη διαγωγή τους.\nΕκτός από την πόλη της Ερέτριας λειτουργεί Κατηχητικό Σχολείο και στον οικισμό των Αγίων Ασωμάτων, που βρίσκεται ανάμεσα στην Ερέτρια και την Αμάρυνθο. Λειτουργεί κάθε Σάββατο 9:30 το πρωί, με τη συμμετοχή 25 περίπου παιδιών και με παρόμοιες δραστηριότητες με το Κατηχητικό της Ερέτριας: μάθημα, χειροτεχνίες, ζωγραφική, παιχνίδι.\n-Εκδήλωση κοπής της αγιοβασιλιάτικης πίτας\nΚάθε χρόνο, λίγο μετά την Πρωτοχρονιά πραγματοποιείται η ετήσια κοπή της πρωτοχρονιάτικης πίτας σε κάποιο μαγαζί. Στην εκδήλωση συμμετέχει το Κατηχητικό ψάλλοντας τα Κάλαντα, άδοντας παραδοσιακά τραγούδια και παρουσιάζοντας κάποιο θεατρικό ή σκετς επί σκηνής, κληρώνονται ωραία δώρα, προσφέρεται φαγητό και επικρατεί μία ευχάριστη ατμόσφαιρα.\nΜία φορά την εβδομάδα τελείται η Παράκληση της Παναγίας και ακολουθεί ομιλία με θέματα πνευματικού περιεχομένου από τον Εφημέριο του Ιερού μας Ναού και από άλλους Ιερείς όμορων Ενοριών που προσκαλούνται. Σ' αυτές τις συναντήσεις δίνεται η ευκαιρία στους πιστούς να νιώσουν κατάνυξη μέσα στην πνευματική ατμόσφαιρα της Παράκλησης, να διδαχθούν τα της πίστεως μας, αλλά και να βγουν από τη μοναξιά τους και να χαρούν τη συντροφιά και τη ζεστασιά που προσφέρει η Ενορία.\nΚυκλοφορεί από το 2009 ένα διμηνιαίο έντυπο, το οποίο συντάσσεται από τον Ιερέα της Ενορίας μας και τους κατηχητές και διανέμεται δωρεάν στην Εκκλησία.Σκοπός της δημιουργίας του εντύπου είναι να ενημερώσει με τρόπο εύληπτο και ελκυστικό.\nΚάθε χρόνο πραγματοποιούνται περίπου 10 εκδρομές σε Ιερές Μονές και Προσκυνήματα με ικανοποιητική ανταπόκριση από τον κόσμο. Το όφελος απ' αυτές τις εκδρομές είναι μεγάλο, γιατί οι πιστοί έχουν την ευκαιρία να εμπλουτίσουν τα πνευματικά τους βιώματα, να προσκυνήσουν ιερούς τόπους, ν' ακούσουν κάποιες κουβέντες από πνευματικούς ανθρώπους πρὸς οἰκοδομήν, να ψυχαγωγηθούν, όχι βέβαια κοσμικά, και να έρθουν πιο κοντά ο ένας στον άλλο. Επίσης με τις εκδρομές αυτές γίνεται προσπάθεια να εξοικονομηθούν χρήματα για την ανέγερση του νέου Ιερού Ναού.Το 2009 πραγματοποιήθηκε ιστορική εκδρομή στην Κωνσταντινούπολη και έγινε προσκύνηση στο Ναό της Αγίας Σοφίας.\nΣτην Ενορία της Παναγίας Παραβουνιώτισσας ανήκουν 4 εξωκλήσια:\nα)το εξωκλήσι των Αγίων Θεοδώρων που είναι και το παλαιότερο. Βρίσκεται στη θέση Μαγούλα. Εορτάζει στις 30 Ιουνίου, εορτή των Αγίων Αποστόλων, γιατί το Φλεβάρη που γιορτάζουν οι Άγιοι Θεόδωροι, η πρόσβαση είναι δύσκολη. Στην εορτή τελείται περιφορά της εικόνας και μοιράζεται ευλογημένο φαγητό.\nβ)το εξωκλήσι του Αγίου Γεωργίου που είναι 85 χρόνων περίπου.Γιορτάζει στη μνήμη του Αγίου που, ως γνωστόν, όταν είναι πριν το Πάσχα μεταφέρεται την επόμενη μέρα της Αναστάσεως του Κυρίου. Γίνεται πανήγυρη με διανομή ευλογημένου φαγητού και δημοπρασία ζώων.\nγ)το εξωκλήσι του Αγίου Ιωάννη του Θεολόγου. Βρίσκεται στην περιοχή Κοτρώνι της Ερέτριας και είναι 35 ετών. Η ετήσια πανήγυρη γίνεται στη μνήμη του Αγίου στις 8 Μαΐου και πραγματοποιείται περιφορά της εικόνας και προσφορά ευλογημένου φαγητού.\nδ)το εξωκλήσι των Αγίων Ασωμάτων στον ομώνυμο οικισμό. Είναι το νεώτερο, περίπου 25 ετών. Η εορτή του γίνεται στις 13 Ιουλίου, όπου είναι η Σύναξη του Αρχαγγέλου Γαβριήλ. Εορτάζεται πανηγυρικά με περιφορά της εικόνας και ευλογημένο φαγητό.\nΥπάρχουν επίσης πάνω από 50 εξωκλήσια ιδιωτικά, τα οποία ελάχιστα λειτουργούνται.\nΔιαβάστηκε 5600 φορές Τελευταία τροποποίηση στις Πέμπτη, 03 Δεκεμβρίου 2015 21:36\nΚατηγορία Η ιερά εικόνα


(VIDEO) Ο Θανάσης Αυγερινός εξηγεί για την ένταση στις σχέσεις Άγκυρας- Μόσχας η συντακτική ομάδα\nΤο ρεπορταζ για τη νέα ένταση στις σχέσεις Άγκυρας -Μόσχας και τους βομβαρδισμούς στη Συρία έχει ο Θανάσης Αυγερινός. Δείτε το βίντεο εδώ.\nΙβάν Σαββίδης vs Νίκου Φίλη: Όταν ο υπουργός Παιδείας αρνείται τη Γενοκτονία και προσβάλει εκατοντάδες χιλιάδες ανθρώπους, δεν έχει δικαίωμα να είναι υπουργός Παιδείας\nΤην είδηση ότι «το Φιλανθρωπικό Ίδρυμα Ιβάν Σαββίδης» ξεκινάει από σήμερα την ενίσχυση νεαρών πολιτικών ποντιακής καταγωγής, έδωσε κατά την ομιλία του στην τελετή έναρξης της 2ης Παγκόσμιας Συνδιάσκεψης...\n(VIDEO) Ο Θανάσης Αυγερινός με νεότερα για τη ρωσική εμπλοκή στη Συρία η συντακτική ομάδα\nΧθες το πρωί η ρωσική Άνω Βουλή εξουσιοδότησε τον Ρώσο Πρόεδρο Βλαντίμιρ Πούτιν για την ανάπτυξη ρωσικών στρατιωτικών δυνάμεων στη Συρία. Ο Θανάσης Αυγερινός δίνει την ανταπόκρισή του με όλα τα νεότερα. Δείτε το...\nΝωρίτερα το πρωί η ρωσική Άνω Βουλή εξουσιοδότησε τον Ρώσο Πρόεδρο Βλαντίμιρ Πούτιν για την ανάπτυξη ρωσικών στρατιωτικών δυνάμεων στη Συρία. Ο Θανάσης Αυγερινός δίνει την ανταπόκρισή του με όλα τα νεότερα. Δείτε το...\n(VIDEO) Ακόμα και τα δελτία καιρού στηρίζουν τη ρωσική επέμβαση η συντακτική ομάδα\nΣε αντιπαράθεση με την Τουρκία και το ΝΑΤΟ εξελίσσεται η ρωσική επέμβαση στη Συρία. Την ίδια ώρα ακόμα και δελτία καιρού στη ρωσική τηλεόραση, στηρίζουν τις επιχειρήσεις κατά του ισλαμικού κράτους. Καθημερινές οι...\nΤην απόφασή τους να ενισχύσουν τις ελληνορωσικές σχέσεις, με έμφαση στην ενέργεια, επιβεβαίωσαν στην αποψινή τηλεφωνική τους συνομιλία ο πρωθυπουργός Αλέξης Τσίπρας και ο πρόεδρος Βλαντίμιρ Πούτιν, σύμφωνα με τη...


Ερώτηση για τον ΕΦΚ στο κρασί προς τον Ε. Τσακαλώτο, από την Δημοκρατική Συμπαράταξη κατέθεσαν οι βουλευτές Ε. Χριστοφιλοπούλου, Β. Κεγκέρογλου, Μ. Τζελέπης μετά από συνάντηση που πραγματοποιήθηκε στον οινοποιητικό συνεταιρισμό Κορωπίου, με την παρουσία και των υπολοίπων συνεταιρισμών της Αν. Αττικής και της ΚΕΟΣΟΕ την οποία εκπροσώπησε ο πρόεδρος της κ. Χ. Μάρκου\nΠρος:\tτον Υπουργό Οικονομικών, κ. Ευκλείδη Τσακαλώτο\nΘΕΜΑ: «Ειδικός Φόρος Κατανάλωσης στο Κρασί»\nΌπως ασφαλώς γνωρίζετε η επιβολή ειδικού φόρου κατανάλωσης στο κρασί, που ήταν προσωπική επιλογή του κ. Τσίπρα και της Κυβέρνησης ΣΥΡΙΖΑΝΕΛ, έχει ήδη επιφέρει καταστροφικό πλήγμα στον αμπελοοινικό τομέα της χώρας. Το είδαμε πρόσφατα στη συνάντησή μας με οινοποιητικούς φορείς της Ανατολικής Αττικής και στην επίσκεψή μας στον Οινοποιητικό Συνεταιρισμό Κορωπίου. Οι παραγωγοί μας εξέθεσαν, για μια ακόμα φορά, τα προβλήματα ενός κλάδου που βυθίζεται σε οικονομικό τέλμα λόγω των κυβερνητικών επιλογών.\nΣας είχαμε, όμως, έγκαιρα προειδοποιήσει ότι οι αμπελουργικές εκμεταλλεύσεις βρίσκονται στην πλειοψηφία τους στο όριο της βιωσιμότητας και η περαιτέρω επιβάρυνσή τους θα επιδεινώσει δραματικά τη ρευστότητά τους και θα αποτελέσει τη χαριστική βολή για τον κλάδο.\nΣας εξηγήσαμε ότι η επιβολή του ειδικού φόρου θα πλήξει δυσανάλογα τα χαμηλής τιμής προϊόντα, που προορίζονται για λαϊκή κατανάλωση, και αποτελούν τον κορμό της εγχώριας παραγωγής.\nΑποδείξαμε ότι πρόκειται για ένα τυφλό μέτρο, χωρίς την αναγκαία οικονομικοτεχνική τεκμηρίωση, που θα αποφέρει μειωμένα έσοδα και θα οδηγήσει σε ανεξέλεγκτο παρεμπόριο και φοροδιαφυγή.\nΕπιλέξατε να μας αγνοήσετε. Ας είναι.\nΔεν έχετε, όμως, το δικαίωμα να αγνοείτε τη ζοφερή πραγματικότητα που, με δική σας αποκλειστικά ευθύνη, διαμορφώσατε σε έναν από τους πιο δυναμικούς κλάδους της ελληνικής οικονομίας. Ούτε έχετε το δικαίωμα να εξοντώνετε ανερυθρίαστα τους Έλληνες παραγωγούς, που καθημερινά μοχθούν για τα προς το ζην.\n1.\tΠροτίθεστε να προβείτε σε άμεση αναστολή του αποτυχημένου και καταστροφικού μέτρου της αύξησης του ΕΦΚ στο κρασί;\n2.\tΠροτίθεστε να προβείτε σε ρεαλιστική αποτίμηση της κατάστασης που διαμορφώθηκε, σε τεκμηριωμένη εκτίμηση των οικονομικών επιπτώσεων, και εν τέλει σε συγκροτημένη διαπραγμάτευση προς το σκοπό οριστικής κατάργησης του μέτρου;


Τι δεν πρέπει να γίνει στον ΣΥΡΙΖΑ-ΠΣ μέχρι το Συνέδριο – Αγροτικές ειδήσεις, αμπελουργία, κτηνοτροφία, μελισσοκομία – Αγροτικές ειδήσεις, αμπελουργία, κτηνοτροφία, μελισσοκομία | agro365.gr\nΣτην Πολιτική Διακήρυξη – Κάλεσμα ένταξης στον ΣΥΡΙΖΑ ΠΡΟΟΔΕΥΤΙΚΗ ΣΥΜΜΑΧΙΑ περιγράφεται αναλυτικά το συλλογικό μας όραμα. Όταν λοιπόν κάποιος αποφάσισε να ενταχθεί στον ΣΥΡΙΖΑ ΠΣ με βάση την Πολιτική Διακήρυξη (ΠΔ) προφανώς σημαίνει πως την αποδέχεται.\nΗ ΠΔ είναι ένα κάλεσμα σε όλους και όλες που πιστεύουνε στις αξίες της ελευθερίας, της κοινωνικής προόδου, της δημοκρατίας, της κοινωνικής δικαιοσύνης και της αλληλεγγύης. Σε όλους και όλες που οραματίζονται μια κοινωνία απαλλαγμένη από την εκμετάλλευση ανθρώπου από άνθρωπο Σε όλες και όλους που επιθυμούν να παλέψουνε για έναν άλλο κόσμο, για έναν κόσμο με σοσιαλισμό με δημοκρατία και ελευθερία. Για όσους και όσες συμφωνούν πως το σύνθημα “σοσιαλισμός ή βαρβαρότητα” σήμερα παίρνει ακόμη πιο επιτακτική μορφή, αφού στη βαρβαρότητα προστίθεται η καταστροφή του ίδιου του πλανήτη και της ανθρωπότητας. Σε όσες και όσους συμφωνούν πως για να μπορέσουμε να δώσουμε αποτελεσματικά τον αγώνα ενάντια στις κοινωνικές ανισότητες χρειαζόμαστε μια σταθερή ιδεολογική πυξίδα και πως οι σημερινές μας επιλογές είναι άρρηκτα συνδεδεμένες με το όραμα για μια κοινωνία με σοσιαλισμό, δημοκρατία και ελευθερία Σε όσους και όσες πιστεύουν πως το αίτημα του σοσιαλισμού δεν περιγράφει ούτε μια ουτοπία, ούτε ένα καθεστώς αλλά αποτελεί μια απελευθερωτική διαδικασία. Με τομές και ρήξεις, χωρίς νομοτελειακά προκαθορισμένη πορεία ή αποτέλεσμα. Μια διαδικασία που προφανώς θα περιλαμβάνει και πισωγυρίσματα, αλλά ποτέ δεν θα παίρνει τα μάτια από τον στόχο. Με βάση αρχές και αξίες λοιπόν προχωράμε προς το Συνέδριο για να διαμορφώσουμε Πρόγραμμα με ταξικά μεροληπτικό πρόσημο υπέρ των φτωχών λαϊκών στρωμάτων και των μικρομεσαίων και Καταστατικό που να αναδεικνύει σε όλο το φάσμα των δραστηριοτήτων βαθιά δημοκρατικές διαδικασίες. Για να καταφέρουμε να εκφράσουμε τις αγωνίες και τα αιτήματα της κοινωνικής πλειοψηφίας. Αν λοιπόν κάποιος επιθυμεί αυτό να μη γίνει κατορθωτό, γνωρίζει πολύ καλά πώς για να το πετύχει πρέπει να αποστεώσει τη δομή και λειτουργία του κόμματος από κάθε τι δημοκρατικό. Τα όργανα του κόμματος είναι εκλεγμένα. Χρειάζεται απύθμενο θράσος να ισχυρίζεται κάποιος πως, επειδή έγινε μέλος ενός κόμματος, πρέπει να καταργηθούν και τη θέση τους να πάρουν άλλα, διορισμένα όργανα. Είναι αδιανόητο να μιλά στο όνομα της συλλογικότητας και της δημοκρατίας κάποιος που προτείνει κατάργηση της Κεντρικής Επιτροπής, της Πολιτικής Γραμματείας, των Νομαρχιακών Επιτροπών και των Οργανώσεων Μελών και την αντικατάστασή τους από όργανα που θα προκύψουν με διορισμό. Είναι τεράστια υποκρισία να μιλά κάποιος, αναφέροντας πως εκφράζει την πλειοψηφία του ΣΥΡΙΖΑ ΠΣ, όταν καμιά από τις θέσεις του δεν έχει μπει στη βάσανο της κομματικής αξιολόγησης και της πλειοψηφικής τους αποδοχής. Είναι απλά ευφυολογήματα, θέσεις που συνδέουν τον τρόπο εκλογής προέδρου με καθολική ψηφοφορία με τη μαζικοποίηση και ισχυροποίηση των λειτουργιών του κόμματος. Σημαίνει πως δε βγάζει κανένα απολύτως συμπέρασμα από παρόμοιες διαδικασίες άλλων κομμάτων με τραγική για τα κόμματα αυτά κατάληξη.\nΣτην ΠΔ αποτυπώνεται πως ο ΣΥΡΙΖΑ ΠΣ πρέπει να αλλάξει, όπως κάθε πολιτικός οργανισμός που επιθυμεί να αποτελεί έναν συλλογικό διανοούμενο, ένα εργαλείο κοινωνικής προόδου, ένα επιτελείο της κοινωνικής πλειοψηφίας της εποχής του. Να αλλάξει γνωρίζοντας ότι ριζοσπαστικό είναι να μπορείς να μετασχηματίζεις τις κοινωνικές σχέσεις με βάση το συμφέρον της μεγάλης κοινωνικής πλειοψηφίας. Για να μπορέσει να γίνει ηγεμονική δύναμη και να αλλάξει την Ελλάδα στην κατεύθυνση της ισότητας και της αλληλεγγύης, στην κατεύθυνση του σοσιαλισμού με δημοκρατία και ελευθερία. Η νέα κατάσταση βάζει μπροστά σε όλους μας νέα καθήκοντα. Χρειαζόμαστε έναν φορέα πραγματικά δημοκρατικό. Που λειτουργεί συλλογικά, δρα με βάση τις αποφάσεις της πλειοψηφίας αλλά σέβεται και προστατεύει τις μειοψηφίες. Λειτουργεί πλουραλιστικά και είναι ανοιχτός στην ύπαρξη ιδεολογικών και ιστορικών ρευμάτων σκέψης Όποιος λοιπόν ενοχλείται από την ύπαρξη τους διαφωνεί με την ΠΔ, με βάση την οποία προσήλθε στο κόμμα και αυτό τον κάνει υποκριτή. Όποιος αντιπαραθέτει το 3% με το 32% ή έχει πλήρη άγνοια των νόμων κίνησης των κοινωνιών ή κινείται από ιδιοτελείς στοχεύσεις. Και είναι πραγματικά αποκρουστικό να γίνονται τιμητές των στελεχών του κόμματος, των εκλεγμένων οργάνων του, της ιστορικής του διαδρομής, άνθρωποι που σε μια πορεία δεκαετιών ουδέποτε είχαν σχέση με τον ΣΥΡΙΖΑ ή τις προγενέστερες μορφές του. Γι αυτό, οι προσπάθειες απαξίωσης θα πέσουν στο κενό πολύ περισσότερο, όταν γίνονται ταυτόχρονα με το τοξικό πολιτικό κλίμα που επιχειρεί να δημιουργήσει η ΝΔ για να ξεπεράσει τα αδιέξοδά της και τα τραγικά αποτελέσματα των πολιτικών της για τη μεγάλη πλειοψηφία του λαού. Ο ΣΥΡΙΖΑ ΠΣ οφείλει να είναι χρήσιμος στην κοινωνία και όχι όχημα προσωπικών στοχεύσεων και φιλοδοξιών, στις οποίες θα υποτάσσονται αρχές και λειτουργία. Ο ΣΥΡΙΖΑ ΠΣ έχει υποχρέωση με το Πρόγραμμά του, με το Καταστατικό του, με τη δράση των μελών του σε όλα τα κοινωνικά μέτωπα και αναδεικνύοντας τα αδιέξοδα του καπιταλισμού και της νεοφιλελεύθερης έκφρασής του να στρέψει τη συνείδηση της κοινωνίας αριστερά. Όχι να γίνει ένα κακέκτυπο του εκσυγχρονιστικού ΠΑΣΟΚ και των πλήρως αφομοιωμένων από το σύστημα σοσιαλδημοκρατικών κομμάτων.\nΜέλος Γραμματείας Ν.Ε. ΣΥΡΙΖΑ ΠΣ Λάρισας- Υπεύθυνος Τμ. Εργατικής\nΥπΑΑΤ: Ερευνητικό πρόγραμμα για σούπερ φυτικές ποικιλίες – Υπόσχεται μεγάλες αποδόσεις & αντοχή\nΣτ. Αραχωβίτης: Καμία ουσιαστική δέσμευση προς τους αγρότες δεν έδωσε ο Κ. Μητσοτάκης\nΚάλεσμα για κινητοποιήσεις σε Αγρίνιο και Μεσολόγγι από την ΟΑΣ Αιτωλοακαρνανίας\n1 Ιουλίου 2018 admin


Κατερίνη. Μια συνάντηση με τη συγγραφέα Φιλομήλα Λαπατά - PDF\nDownload "Κατερίνη. Μια συνάντηση με τη συγγραφέα Φιλομήλα Λαπατά"\n1 Κατερίνη Μια συνάντηση με τη συγγραφέα Φιλομήλα Λαπατά\n2 Γράφει ο Βασίλης Μόσχης Με την συγγραφέα Φιλομήλα Λαπατά συναντηθήκαμε στην Κατερίνη με την ευκαιρία της παρουσίασης του καινούριου της βιβλίου στο βιβλιοπωλείο ΝΕΣΤΩΡ. Για το βιβλίο μίλησε η φιλόλογος Ειρήνη Παξιμαδάκη. Η συζήτησή μας ήταν απολαυστική και άκρως ενδιαφέρουσα. Πείτε μας λίγα λόγια για το καινούριο σας μυθιστόρημα; «Η ΕΠΙΣΤΡΟΦΗ» αποτελεί το πρώτο ΑΥΤΟΤΕΛΕΣ μυθιστόρημα μιας καινούργιας σειράς με υπέρτιτλο «ΟΙ ΚΟΡΕΣ ΤΗΣ ΕΛΛΑΔΑΣ». Πρόκειται για μια ιστορική μυθιστορηματική σειρά από γυναίκες Ελληνίδες, μέσα από τη ζωή και τις περιπέτειες των οποίων δίνω την «τοιχογραφία» των τελευταίων διακοσίων χρόνων της ιστορίας μας. Η σειρά δεν είναι διδακτική. Είναι μυθιστορηματική και ατμοσφαιρική. Πολλά από τα πρόσωπα στα οποία αναφέρομαι έχουν υπάρξει στο παρελθόν, στην Αθήνα των δυο τελευταίων αιώνων, και έχουν σημαδέψει με τις ζωές τους (όχι κατ ανάγκη επώνυμες) την ιστορία και την ταυτότητα της πόλης. «Η ΕΠΙΣΤΡΟΦΗ», πρώτο μυθιστόρημα της σειράς, αναφέρεται στην προεπαναστατική περίοδο της Ελλάδας, αρχίζει από το 1790 και ολοκληρώνεται το Σκοπός μου ήταν και είναι (για τα επόμενα μυθιστορήματα της σειράς) να καταγράψω το πολιτιστικό και πολιτισμικό στοιχείο της Ελλάδας γενικότερα, μέσα από την καθημερινή ζωή των κατοίκων της Αθήνας. Είναι εσφαλμένη η εντύπωση ότι οι γυναίκες παίζουν σημαντικό ρόλο στα βιβλία σας; Γιατί ναι; Γιατί όχι; Οι γυναίκες παίζουν σημαντικότατο ρόλο σε όλα τα βιβλία μου (επτά τον αριθμό), δίχως να αδικώ τους άντρες πρωταγωνιστές σε ρόλο και σημασία. Το αντίθετο: εγώ τους λατρεύω τους άντρες! Συνηθίζω όμως να γράφω για ό,τι γνωρίζω καλύτερα. Όπως καταλαβαίνετε, ως γυναίκα γνωρίζω πολύ καλά την ψυχολογία του φύλου μου. Η συγγραφή είναι μοναχική εργασία ή δεν είναι; Τι έχετε κερδίσει ή τι έχετε χάσει όλα αυτά τα χρόνια που γράφετε; Η συγγραφή είναι μοναχικότατη εργασία! Τις περιόδους που ασχολούμαι με το γράψιμο ενός μυθιστορήματος «κατεβάζω ρολά», απομονώνομαι, ζω με τους ήρωές μου. Δεν νιώθω να έχω χάσει τίποτα όλα αυτά τα χρόνια που ασχολούμαι με το γράψιμο. Αντίθετα έχω κερδίσει επίγνωση. Έχω γίνει καλύτερος άνθρωπος. Η συγγραφή είναι περίοδος δημιουργικότατη για εμένα. Μοναξιάς ναι, αλλά δεν παραπονούμαι. Την επιζητώ, θα έλεγα. Την καλωσορίζω στην καθημερινότητά μου. Με σπρώχνει να συγκεντρωθώ στον εαυτό μου, καθώς κάνω στροφή προς το κέντρο της ύπαρξής μου. Ένα είδος αυτογνωσίας, η οποία με βοηθάει να εξετάζω και πολλές φορές να αναθεωρώ τις επιλογές μου. Στα μυθιστορήματά σας υπάρχει μια Ελλάδα από το παρελθόν. Πόσο μπορεί να συγκριθεί ο Έλληνας του τότε, με τον Έλληνα του σήμερα; Ο τρόπος ζωής, οι κοινωνικοί κανόνες, οι επιστημονικές επιτεύξεις, η θέση της γυναίκας, ο ρόλος της στην κοινωνία, αλλά και στην οικογένεια, έχουν αλλάξει. Έχουν ακολουθήσει την εξέλιξη της εποχής. Δυστυχώς, όμως πολύ λίγα έχουν αλλάξει στην νοοτροπία του Έλληνα. Οι Έλληνες είχαν από τα προεπαναστατικά χρόνια λατρεία προς τις θεωρίες συνομωσίας και πάντα τη νοοτροπία του θύματος. Δυστυχώς αυτές οι πεποιθήσεις και η ανάλογη συμπεριφορά που τις συνοδεύει συνεχίζεται μέχρι και σήμερα. Η προγονολατρεία του Έλληνα πόσο βοήθησε να ανακαλύψουμε τον εαυτό μας; Βοήθησε στην αρχή στο να συνειδητοποιήσει ο Έλληνας τη μεγάλη σημασία της συνεισφοράς του στον πολιτισμό. Δεν είχε επίγνωση, δεν είχε ιδέα της ταυτότητάς του. Δυο αιώνες πριν, ελάχιστοι Έλληνες, οι σπουδαγμένοι κατά κανόνα, και ιδίως εκείνοι του Εξωτερικού, είχαν συνείδηση της σημασίας της Ελλάδας για τον παγκόσμιο\n3 πολιτισμό. Να φανταστείτε πως αμέσως μετά την Επανάσταση του 1821, όταν η Ελλάδα έγινε κράτος και η Αθήνα πρωτεύουσα της χώρας και άρχισε η ανοικοδόμησή της, οι κάτοικοι έσπαγαν κυριολεκτικά τα αρχαία απομεινάρια (και από αυτά υπήρχαν σπαρμένα παντού στην Αττική) για να τα χρησιμοποιήσουν ως οικοδομικό υλικό για τα σπίτια τους. Και ευτυχώς που άρχισαν, εν τω μεταξύ, να καταφθάνουν ξένοι αρχαιολόγοι στην Αθήνα, για ανασκαφές και για να σχεδιάσουν τα απομεινάρια του αρχαίου κάλλους, και έτσι κατάφεραν να περισώσουν όσα πρόλαβαν. Αλλά, ο Έλληνας, δυστυχώς, έμεινε «κολλημένος» σ εκείνο το σημείο της αρχαίας δόξας. Η μετέπειτα πορεία του είναι απογοητευτική. Υπήρξε παιδεία στην Ελλάδα τέτοια ώστε να επηρεάσει τη σκέψη του Έλληνα, να αλλάξει πραγματικά τη ζωή του, τις θεωρίες του; Από το αποτέλεσμα της νεότερης ιστορίας του, δεν το νομίζω. Ειδικά τα τελευταία χρόνια. Υπήρξαν και υπάρχουν, βέβαια, φωτισμένοι Έλληνες, αλλά είναι μειονότητα. Με τη συγγραφή ζείτε μια Ελλάδα που πέρασε, για την οποία ο πολύς κόσμος δηλώνει άγνοια εκ των πραγμάτων διότι η Ιστορία δεν ήταν ποτέ το αγαπημένο του θέμα. Μια Ελλάδα που προσπάθησε στην πορεία να σταθεί στα πόδια της. Τα κατάφερε εν τέλει; Αν αναλογισθούμε ότι ένα μικρό χωριό στους πρόποδες της Ακρόπολης κατάφερε μέσα σε λιγότερο από δυο αιώνες να γίνει μια από τις πιο σπουδαίες (ιστορικά και πολιτισμικά) πρωτεύουσες της Ευρώπης, θα έλεγα ναι, τα κατάφερε η Ελλάδα, με βοήθεια πάντα, να σταθεί στα πόδια της. Σήμερα ο συγγραφέας έχει αντικαταστήσει τους ηθοποιούς και γενικότερα τους καλλιτέχνες. Τι θέλω να πω. Σήμερα ο αναγνώστης θέλει να γνωρίσει από κοντά τον συγγραφέα, να μάθει για αυτόν, να γνωρίζει ίσως λεπτομέρειες από τη ζωή του, γίνεται φαν του. Κάτι που γινόταν πριν δεκαετίες με τους καλλιτέχνες. Γιατί λέτε έγινε αυτή η αντικατάσταση ; Σήμερα ο συγγραφέας είναι αυτός που παρέχει το όνειρο; Ο συγγραφέας με τα κείμενά του και τα μυθιστορήματά του «μπαίνει» μέσα στα σπίτια οποιαδήποτε ώρα και στιγμή. Δίνει τη δυνατότητα στους αναγνώστες και βιβλιόφιλους να χρησιμοποιήσουν τη φαντασία τους, αντί να «χάψουν» αφιλτράριστο αυτό που τους προσφέρει καταιγιστικά η τηλεόραση. Οι αναγνώστες θεωρούν τον συγγραφέα δικό τους άνθρωπο, με παρόμοια πάθη τα οποία εκείνος μπορεί, λόγω ταλέντου, και εκφράζει στο χαρτί. Τα βιβλία «ανοίγουν» τη σκέψη, μας ταξιδεύουν, εξασκούν τη φαντασία μας, μας βοηθούν να δούμε με άλλα «μάτια» τη ζωή, μας βοηθούν μέσα από τους ήρωές τους και τις ιστορίες τους να επανεξετάσουμε τον εαυτό μας, τις πράξεις μας, τις δικές μας επιλογές και, πολλές φορές, να αποδεχτούμε δύσκολα γεγονότα που μας έρχονται ως «μεγάλοι δάσκαλοι» στη ζωή μας. Αυτό κάνουν τα βιβλία και η ανάγνωση. Ίσως αυτό να είναι και το «όνειρο» που παρέχουν. Είναι ένας συγγραφέας ένα ιδιαίτερο άτομο; Σε τι διαφέρει; Είναι ο άνθρωπος της διπλανής πόρτας; Ιδιαίτερο μόνο γιατί μπορεί να εκφράζεται γραπτώς. Κατά τη γνώμη μου ο συγγραφέας είναι άνθρωπος της διπλανής πόρτας, με πάθη, χαρές, στενοχώριες, προβληματισμούς, όπως και ο καθένας μας δηλαδή, μόνο που εκείνος έχει το ταλέντο να βάζει όλα αυτά που τον απασχολούν (κοινά για όλους) σιωπηλά πάνω στο χαρτί. Σας έχει τύχει όταν γράφετε να εκνευριστείτε με κάποιον ήρωά σας; Αν ναι, γιατί μπορεί να συμβαίνει αυτό; Πόσο χάρτινους θεωρείτε τους ήρωές σας; Πολλές φορές μου έχει τύχει αυτό. Ειδικά στο μυθιστόρημά μου «Η ΕΠΙΣΤΡΟΦΗ» συνέβη επανειλημμένως. Έγραφα, βλέπετε, για χαρακτήρες αντίθετους από το δικό μου, γιατί εγώ, παρόλα τα δύσκολα που έχω ζήσει, δεν ένιωσα ποτέ θύμα της ζωής ή των διαφόρων καταστάσεων, όπως κάποιοι από τους ήρωες του μυθιστορήματός μου. Να σας δώσω όμως και ένα άλλο παράδειγμα: Στο μυθιστόρημά μου «ΕΠΙΚΙΝΔΥΝΕΣ ΛΕΞΕΙΣ» έδωσα αυθόρμητα στην αρχή ένα δύσκολο τέλος. Δύσκολο αλλά εξαιρετικό. Κατόπιν, σκεπτόμενη τους αναγνώστες, θέλησα να το αλλάξω. Να το «ελαφρύνω» κατά κάποιον τρόπο. Προσπάθησα επτά φορές! Στάθηκε αδύνατο. Σαν οι δυο πρωταγωνίστριές μου να είχαν κάνει «κατάληψη» του μυαλού μου και του χεριού μου και δεν μου το επέτρεπαν. Επέστρεψα στην πρωταρχική μου απόφαση και\n4 έδωσα το τέλος που είχα αυθόρμητα επιλέξει. Δεν είναι χάρτινοι οι ήρωές μου. Τους συλλαμβάνω στο νου μου, τους κυοφορώ όσο χρόνο χρειασθεί για να ολοκληρωθούν ως προσωπικότητες και κατόπιν τους «γεννάω» πάνω στο χαρτί. Είναι απόλυτα αληθινοί, με σάρκα και οστά! Η ανάγνωση λογοτεχνικών έργων είναι μια απόδραση από την πραγματικότητα. Πόσο μας βοηθά αυτό να αντιμετωπίσουμε την άγρια πραγματικότητα; Μήπως ένας γυάλινος κόσμος είναι το ζητούμενο; Είμαστε αδύναμοι και θέλουμε να αποδράσουμε; Δεν νομίζω ότι το ζητούμενο είναι ένας «γυάλινος κόσμος». Το ζητούμενο είναι η επίγνωση. Η ανάγνωση λογοτεχνικών έργων είναι μια προσπάθεια κατανόησης του εαυτού μας μέσα από τους χαρακτήρες και τις ζωές των πρωταγωνιστών των βιβλίων. Είναι μια ευκαιρία, που βέβαια δεν γνωρίζω πόσοι από τους αναγνώστες την αντιλαμβάνονται έτσι, για αυτοκριτική! Η ανάγνωση, όπως και η μουσική, αλλάζουν και σώζουν ζωές! Γράφετε καθημερινά; Ακόμη κι όταν ταλαιπωρείστε συναισθηματικά; Μπορείτε να είστε κάθε μέρα σε εγρήγορση έμπνευσης; Αλήθεια, τι μπορεί να είναι αυτό που αποκαλούμε έμπνευση; Δεν γράφω καθημερινά. Δεν είμαι πάντα σε εγρήγορση έμπνευσης. Όταν όμως βρίσκομαι σε περίοδο συγγραφής, γυρίζω προς το κέντρο της ύπαρξής μου και ακολουθώ περίεργα ωράρια, ανάλογα πάντα με την ανάγκη μου να βάλω στο χαρτί τις ιδέες μου. Οι συγκεκριμένες περίοδοι συγγραφείς είναι εξαιρετικά μοναχικές για μένα. Ένας επίδοξος συγγραφέας πως μπορεί να είναι σίγουρος ότι μπορεί να γίνει συγγραφέας, ότι το έχει δηλαδή; Δεν υπάρχει καμία σιγουριά στη συγγραφή. Υπάρχουν αμέτρητοι αστάθμητοι παράγοντες. Ποιότητα κειμένων, σωστή επιλογή εκδότη, πολιτικές, κοινωνικές και οικονομικές συγκυρίες. Και βέβαια στην Ελλάδα, πλην μετρημένων στα δάχτυλα εξαιρέσεων, η συγγραφή δεν είναι βιοποριστικό επάγγελμα. Στο Εξωτερικό είναι διαφορετικά τα πράγματα. Στη χώρα μας, στατιστικά, μόνο το 20% των Ελλήνων διαβάζει συστηματικά. Τα μαθήματα δημιουργικής γραφής μπορούν να δημιουργήσουν συγγραφείς; Υπάρχουν γενικοί κανόνες γραφής, και καλό είναι να τους γνωρίζουν όσοι θέλουν να ασχοληθούν με τη συγγραφή, αλλά και όχι μόνο. Τα μαθήματα βοηθούν στο να μπορεί κάποιος να εκφραστεί καλά στο γραπτό λόγο. Δεν μπορούν όμως ποτέ από μόνα τους να σε κάνουν συγγραφέα, εάν δεν έχεις το ταλέντο. Υπάρχει μια μεγάλη μερίδα αναγνωστών που έχει καταβροχθίσει δεκάδες, εκατοντάδες τόμους που υποστηρίζει ότι μπορεί να γράψει. Τι είναι αυτό που τον κάνει να νιώθει έτσι; Το γεγονός ότι διαβάζοντας τις ξένες ιστορίες, ταυτίζεται με τους ήρωές τους τόσο πολύ (συνήθως εκφράζουν αλήθειες τις οποίες ο αναγνώστης έχει νιώσει στο πετσί του), ώστε νομίζει πως μπορεί να γράψει και εκείνος τις δικές του και να είναι το ίδιο επιτυχείς όπως αυτές των άλλων συγγραφέων. Πόσοι όμως από αυτούς τους αναγνώστες τελικά το επιχειρούν; Εννοώ από τα λόγια να περάσουν στα έργα. Σας ευχαριστώ πολύ για την ενδιαφέρουσα συζήτηση. Και εγώ σας ευχαριστώ πολύ για τις πρωτότυπες ερωτήσεις. Να είστε καλά! Σας εύχομαι ακόμη περισσότερες λογοτεχνικές διαδρομές.\n5 Πηγή: Ολύμπιο Βήμα


Διαδικτυακή διαμαρτυρία-συγκέντρωση υπογραφών κατά της πώλησης της Εθνικής Ασφαλιστικής – Asfalisinet.gr\nΔιαδικτυακή διαμαρτυρία-συγκέντρωση υπογραφών κατά της πώλησης της Εθνικής Ασφαλιστικής\nNews Team — Παρασκευή, 20 Νοεμβρίου 20, 5:03 μμ Κανένα σχόλιο\nΔιαδικτυακή διαμαρτυρία με συγκέντρωση υπογραφών κατά της πώλησης της Εθνικής Ασφαλιστικής τρέχει στο διαδίκτυο την οποία συνυπογράφει ο Σύλλογος των Υπαλλήλων της Εθνικής Ασφαλιστικής.\nΗ διαμαρτυρία που απευθύνεται στο Ελληνα πρωθυπουργό και τρέχει στην ειδική διαδικτυακή πλατφόρμα change.org στην σχετική ανάρτηση αναφέρει μεταξύ άλλων:\n“Απαιτούμε την άμεση πολιτική παρέμβαση και διακοπή της διαδικασίας πώλησης της Εθνικής Ασφαλιστικής. Μια πώληση που μόνο ζημιά θα προκαλέσει στην Εθνική Τράπεζα, στους Έλληνες φορολογούμενους και στην Ελληνική οικονομία. Μια πώληση που αποτελεί προδοσία του οράματος των ιδρυτών της Εθνικής Τράπεζας και της Εθνικής Ασφαλιστικής. Αφού ο σκοπός των ιδρυτών ήταν ακριβώς αυτός, να μην φεύγουν τα κεφάλαια των Ελλήνων στο εξωτερικό αλλά να επενδύονται στην Ελλάδα.\nΛέμε ΟΧΙ στις πολιτικές επιλογές που είναι σε βάρος του Έλληνα πολίτη!”\nΠροηγούμενο Άρθρο ΕΝΔΙΣΥ:«Κρυφό» χρέος 600 εκατ. ευρώ «πνίγει» τον ΕΦΚΑ\nΕπόμενο άρθρο Eυχαριστήρια επιστολή του συλλόγου «Οι Φίλοι του Παιδιού» στην Interasco


Art Magazino: Το Πρόσωπο του Μήνα - Περικλής Μοσχολιδάκης, ηθοποιός\nΤο Art Magazino έχει την τιμή και την χαρά να φιλοξενεί τον αγαπημένο ηθοποιό και σκηνοθέτη Περικλή Μοσχολιδάκη ως Πρόσωπο του Μήνα Φεβρουαρίου και Μαρτίου. Οι διαχειριστές του blog Παναγιώτης Πετρόπουλος και Γιώργος Λιναρίτης συναντήθηκαν με τον Περικλή σε ένα καφέ στον Κεραμεικό. Πέρασαν μαζί ένα όμορφο απόγευμα και ο Περικλής τους παραχώρησε μία εφ’ όλης της ύλης συνέντευξη.\nΘέλουμε πρώτα απ’ όλα Περικλή να σε ευχαριστήσουμε που δέχτηκες να γίνεις το Πρόσωπο του Μήνα. Διαβάζοντας το βιογραφικό σου, το οποίο είναι πλούσιο, σπουδές στην Νομική, μετά σπουδές στο θέατρο στην Ελλάδα και στο εξωτερικό, θέλουμε να σε ρωτήσουμε τι ήταν αυτό που σε ώθησε να στραφείς από την Νομική στο θέατρο;\nΚαι εγώ σας ευχαριστώ! Μπήκα στην Νομική επειδή ήμουν καλός μαθητής. Αγαπούσα πολύ την Νομική και την Φιλοσοφική. Ήξερα όμως από μικρός ότι θα ασχοληθώ με το Θέατρο. Τα χρόνια εκείνα, οι περισσότεροι γονείς είχαν την φιλοδοξία τα παιδιά τους να μπουν στο Πανεπιστήμιο. Εγώ ήμουν καλός μαθητής, δεν έκανα προετοιμασία, διάβασα μόνος μου και μπήκα έκτος στην Ελλάδα, με υποτροφία, ξέροντας όμως από την αρχή ότι μπαίνοντας στην Νομική θα είναι μια μικρή παρένθεση, στάχτη στα μάτια της οικογένειας και των άλλων για το όνειρο που ετοιμαζόταν να έρθει. Ξεκίνησα να φοιτώ στην Νομική και σιγά σιγά μπήκε το όνειρο μου μπροστά. Ένα μεσημέρι ανακοίνωσα στους γονείς μου πως θα δώσω εξετάσεις στην Σχολή του Εθνικού Θεάτρου και στην Σχολή του Κουν μόνο – είχα βάλει αυτό το στοίχημα στον εαυτό μου – και οι γονείς μου το αντιμετώπισαν με σεβασμό γιατί πάντα και από μικρό παιδί σέβονταν τις επιλογές μου. Ήταν εντάξει απέναντί μου, όπως και εγώ ήμουν απέναντί τους. Το δέχτηκαν λοιπόν με πολλή χαρά παρότι ο πατέρας μου είχε μία μικρή επιφύλαξη, ήθελε να γίνω δικηγόρος, δεν ήξερε τι μέλλον θα είχα στο Θέατρο, είχε τις συνήθεις επιφυλάξεις που έχουν οι γονείς. Μετά όμως, όταν πέρασα στη Σχολή του Εθνικού κι ύστερα που άρχισα να παίζω πια στο Εθνικό Θέατρο, ήταν πολύ περήφανος, όπως και η μητέρα μου, για την επιλογή μου.\nΑπό τις ιδιότητες σου ηθοποιός, σκηνοθέτης, καθηγητής, συγγραφέας, ποια είναι αυτή που σε εκφράζει περισσότερο; Είναι πιο δημιουργική ίσως για σένα;\nΕίναι πολύ δύσκολη ερώτηση. Έχω αρχίσει να σκέφτομαι πως την ερώτηση αυτή θα μου την κάνουν συχνά τώρα που εκτός από ηθοποιός παρουσιάζομαι στον χώρο και ως σκηνοθέτης και συγγραφέας. Η απάντηση μου είναι απλή. Εγώ θέλω να είμαι άνθρωπος του Θεάτρου, να εργάζομαι, να ζω, να υπάρχω, να αναπνέω στο Θέατρο, με όλες τις ιδιότητες που μπορεί να υπάρχουν. Ήμουν και είμαι μαχόμενος ηθοποιός, ένας ηθοποιός που κάνω κατά κύριο λόγο Θέατρο. Κάνω όμως και τηλεόραση, μεταγλώττιση, διαφήμιση επίσης. Είμαι δάσκαλος σε δραματικές σχολές, τώρα σκηνοθετώ, γράφω. Είμαι ένας άνθρωπος βαθιά χωμένος μέσα στο θέατρο. Θέλω να είμαι στο θέατρο μέχρι να πάψω να αναπνέω. Η ιδιότητα του σκηνοθέτη και του ηθοποιού από εδώ και πέρα φαντάζομαι ότι θα δίνει η μία την θέση της στην άλλη. Σκηνοθετώ, γράφω, διδάσκω αλλά όλα αυτά με την ιδιότητα του ηθοποιού. Είμαι πρώτα απ’ όλα ηθοποιός. Αγαπώ όμως και την σκηνοθεσία γιατί είναι μία συνθετική δραστηριότητα. Αγαπώ την συγγραφή γιατί από μικρό παιδί έγγραφα και χαίρομαι που ήρθε η ώρα να μου δοθεί το κίνητρο να βγάλω αυτήν την διάθεση ή ικανότητα που έχω προς τα έξω. Όσον αφορά την διδασκαλία, είναι μία υπόθεση ζωής για μένα. Πολλές φορές νοιώθω πως γεννήθηκα δάσκαλος. Αγαπώ πολύ τα παιδιά. Διδάσκω μαθήματα που έχουν να κάνουν με την φωνή και την υποκριτική. Είναι η χαρά της ζωής μου, να βρίσκομαι πολλές ώρες με νέα παιδιά. Με ανανεώνει, με κάνει και εμένα να αισθάνομαι νέος, φρέσκος, να συναγωνίζομαι την φρεσκάδα τους. Να προσπαθώ δηλαδή να κρατηθώ και εγώ φρέσκος και νέος, νοητικά και σωματικά όσο γίνεται ώστε να μπορώ να βρίσκομαι κοντά τους και να τους καταλαβαίνω και να μπορώ να τους οδηγώ σε νέους δρόμους στην Τέχνη, να είμαι Δάσκαλος και φίλος και αδελφός τους. Έχω πολύ καλή σχέση με τα παιδιά, είναι μία σχέση σεβασμού και αγάπης.\nΔιαβάσαμε επίσης ότι είσαι συνεργάτης γιατρών ΩΡΛ σε δημόσια νοσοκομεία. Θέλεις να μας μιλήσεις λίγο για αυτή την ξεχωριστή σου δραστηριότητα;\nΔιδάσκω στις Δραματικές Σχολές Υποκριτική στο Αρχαίο Δράμα και Αγωγή του Λόγου, Ορθοφωνία. Αντικείμενο του μαθήματος της Αγωγής του Λόγου είναι το πως θα μιλάς σωστά και χωρίς να τραυματίζεσαι στο Θέατρο και όχι μόνο, στην καθημερινή χρήση της ομιλίας. Διδάσκω στους μαθητές την τεχνική, ώστε μέσω της διαφραγματικής αναπνοής και της σωστής τοποθέτησης της ομιλίας να μην τραυματίζονται αλλά και να μιλάνε σωστά. Ο επαγγελματικός χώρος της ομιλίας πάσχει από ασθένειες της φωνής. Υπάρχουν μεγάλες επαγγελματικές κατηγορίες οι οποίες υποφέρουν από προβλήματα τραυματισμού της φωνής, δάσκαλοι, καθηγητές, νηπιαγωγοί, ηθοποιοί, τραγουδιστές, δημοσιογράφοι, ιερείς, ψάλτες κτλ. άνθρωποι δηλαδή που έχοντας επαγγελματική σχέση με την ομιλία αλλά μη έχοντας μάθει ποτέ πως να χειρίζονται την φωνή τους σωστά και με ασφάλεια, τραυματίζονται. Όταν λοιπόν ως Δάσκαλος της φωνής διαπιστώνω τραυματισμούς, συνεργάζομαι με ειδικούς γιατρούς της φωνής για να αντιμετωπίσουμε το πρόβλημα. Η φωνή μας είναι ένα μαγικό εργαλείο επικοινωνίας και ως δάσκαλος της φωνής, χρόνια τώρα, διδάσκω στους μαθητές μου όχι μόνο πώς να μιλάνε με τη σωστή τεχνική για να μην τραυματίζονται αλλά και πώς να χρησιμοποιούν σωστά μία γλώσσα τόσο σπουδαία όπως είναι η Ελληνική.\nΠοιοι άνθρωποι θεωρείς πως έπαιξαν σημαντικό ρόλο στην καλλιτεχνική σου πορεία;\nΤα πρώτα θεατρικά σκιρτήματα τα ένοιωσα στο σχολείο. Εκεί κάποιοι φιλόλογοι μου καθηγητές με ενεθάρρυναν να ασχοληθώ με το Θέατρο βλέποντας με να παίζω σε θεατρικές παραστάσεις στο σχολείο, να απαγγέλω ποιήματα. Όταν μπήκα στην Δραματική Σχολή του Εθνικού Θεάτρου είχα την χαρά και την ευλογία να συνεργαστώ με πάρα πολύ σημαντικούς ανθρώπους και στο Εθνικό Θέατρο και στο Θέατρο Τέχνης, ανθρώπους που μου σημάδεψαν τη ζωή. Είναι πολλοί, είναι πάρα πολλοί οι άνθρωποι αυτοί, όμως θα αναφερθώ σε κάποιους συγκεκριμένους. Από τα χρόνια της Δραματικής Σχολής του Εθνικού Θεάτρου ένας άνθρωπος που έπαιξε τεράστιο ρόλο σε αυτό που είμαι σήμερα ήταν ο Τάσος Λιγνάδης. Ήταν ο διευθυντής μας στην Δραματική Σχολή του Εθνικού Θεάτρου. Ήταν μία γνωριμία που μου σημάδεψε την ύπαρξη. Θεωρούσα και θεωρώ ακόμα ότι ο Τάσος Λιγνάδης ήταν για μένα πνευματικός πατέρας, διαμόρφωσε πολλά από αυτά που είμαι σήμερα. Ο τρόπος που υπάρχω στο θέατρο, η λατρεία μου στο Αρχαίο Δράμα αλλά και ο τρόπος που αντιμετωπίζω την καθημερινή μου ζωή, με μία δόση κεφιού και στοχασμού μαζί, χωρίς μιζέριες, χωρίς να το βάζω κάτω στις δυσκολίες που έχει η καθημερινότητα μας στη ζωή και στην Τέχνη, η αισιοδοξία, το κέφι και μια ουσιαστική σχέση με τον Πολιτισμό, έχουν επηρεαστεί πολύ από τον Τάσο Λιγνάδη. Στα χρόνια της Σχολής επίσης άρχισε και μια σχέση αγάπης και απέραντου σεβασμού και φιλίας με τη δασκάλα μου στη Σχολή του Εθνικού, τη μεγάλη Μαίρη Αρώνη. Σχεδόν με υιοθέτησε και εγώ την επέλεξα για δεύτερη μητέρα μου. Είχαμε μία πολύ αγαπησιάρικη σχέση μητέρας και γιου και μέχρι τον θάνατο της ήμουν δίπλα της και αισθανόμουν πάρα πολύ περήφανος που είχα την χαρά να συνεργάζομαι αλλά και να έχω καθημερινή επαφή με τη Μαίρη Αρώνη που εξακολουθώ να τη σκέφτομαι και να την αγαπώ πολύ κι ας έχει φύγει τόσα χρόνια. Έρχεται συχνά στα όνειρα μου, μαζί με τους αγαπημένους μου γονείς τη Θεοδώρα και τον Στέλιο, σουλατσάρουν στον ύπνο και στο ξύπνιο μου. Και μετά, την ίδια περίοδο, στα χρόνια της Σχολής, μπήκε στην ζωή μου ο Κοραής Δαμάτης και με επέλεξε να παίξω σε μία παράσταση που σκηνοθετούσε τότε στο Εθνικό Θέατρο, μια μαγική παράσταση, τη «Δολοφονία του Μαρά» του Πέτερ Βάις. Από τότε ξεκίνησε μαζί του μία πορεία καλλιτεχνικής συνεργασίας και στενής επαφής ζωής, εδώ και πάνω από τριάντα χρόνια. Είναι ένας άνθρωπος που επηρέασε πολύ την αισθητική μου και τον τρόπο που αντιμετωπίζω τα πράγματα και ως ηθοποιός και ως σκηνοθέτης. Συμπορευόμαστε με τον Κοραή Δαμάτη, πολλά χρόνια τώρα, συνεργάτες και φίλοι και η κοινωνία μ’ αυτόν τον σπουδαίο θεατράνθρωπο είναι για μένα τιμή και ευτυχία.\nΕίδαμε πρόσφατα το τελευταίο σου πόνημα στο θέατρο την «Αγγέλικα Νίκλη Σολωμού, η Διάφανη». Θα θέλαμε να μας πεις πως έγινε αυτό και γιατί επέλεξες την συγκεκριμένη μητέρα.\nΜου πρότειναν οι αγαπημένοι μου φίλοι Δημήτρης Καρατζιάς και Μάνος Αντωνιάδης από το Vault να πάρω μέρος σ’ αυτό το project. Χάρηκα πάρα πολύ και ένοιωσα μεγάλη τιμή. Καθίσαμε λοιπόν να φάμε στην πλατεία Κυψέλης - εκεί έγινε η πρόταση - και είπα αμέσως ναι, αποδέχτηκα αμέσως με χαρά την πρόκληση. Όταν μου έδωσαν την λίστα για να διαλέξω τη ζωή ποιας μητέρας θα αναλάβω, αμέσως, χωρίς κανένα δισταγμό, τους είπα πως θα γράψω και θα σκηνοθετήσω τη μητέρα του Διονύσιου Σολωμού, την Αγγελλική Νίκλη Σολωμού και πως θα την παίξει η Μάγδα Κατσιπάνου. Μου είπαν να το σκεφτώ πριν πάρω την τελική απόφαση και εγώ τους απάντησα πως δεν έχω να σκεφτώ κάτι, επιλέγω την Αγγέλικα Νίκλη και θα προτείνω στην αγαπημένη μου μαθήτρια και φίλη Μάγδα Κατσιπάνου να την ενσαρκώσει και ότι εύχομαι να μην αρνηθεί. Το επόμενο πρωί πήρα την Μάγδα τηλέφωνο και αμέσως μου είπε το ναι και ξεκίνησε αυτό το ωραίο ταξίδι. Τώρα γιατί επέλεξα την μάνα του Σολωμού, τη διάλεξα γιατί αγαπώ τον Σολωμό από μικρό παιδί. Πάντα πίστευα πως ο Σολωμός δεν είναι μόνο αυτό που μας έχουν πλασάρει ως Εθνικός ποιητής. Δεν είναι ο Εθνικός ποιητής, ένας ποιητής που δεν πρέπει να τον αγγίζεις και η ενασχόληση μαζί του δεν είναι υποχρεωτικό να αναφέρεται μόνο στο εθνικό κομμάτι της ποίησης του. Είμαι κάπως αλλεργικός σε οτιδήποτε χαρακτηρίζεται από κάποιους ως εθνικό! Ο εθνικός σταρ, ο εθνικός ποιητής, ο εθνικός ηθοποιός και δεν ξέρω τι άλλο. Έχω ένα κράτημα στους χαρακτηρισμούς αυτούς και μια υποψία. Υποψιάζομαι πάντα πως όταν κάποιος χαρακτηρίζεται «εθνικός» κάποια σκοπιμότητα υπάρχει από πίσω. Έψαξα λοιπόν τον Σολωμό τον άγνωστο ,αυτόν που υπάρχει πίσω από χαρακτηρισμούς και εθνικές ταμπέλες, τον άνθρωπο, τον δημιουργό, τον γιο μιας μητέρας που έζησε μια δραματική ζωή, έναν Σολωμό ανθρώπινο με αρετές και πάθη, με φωτεινές και σκοτεινές πλευρές στον βίο του, με φως και σκοτάδι. Ο Σολωμός υπήρξε ένας ποιητής εφάμιλλος των μεγάλων ποιητών της Ευρώπης. Είναι ένας Ευρωπαίος ποιητής επηρεασμένος από όλα τα μεγάλα ρεύματα της εποχής. Ένας ποιητής μεγάλης πνοής. Η ταμπέλα «εθνικός» από την μία του έδωσε μεγάλη αίγλη στα πατριωτικά θέματα, από την άλλη αποσιώπησε ένα μεγάλο κομμάτι του έργου του. Από μικρό παιδί λοιπόν αγαπώ τον Σολωμό, αγαπώ τους ποιητές, κάνω παρέα καθημερινή μαζί τους, διδάσκω Ποίηση και στους μαθητές μου στις Δραματικές Σχολές. Είναι μία υπόθεση η Ποίηση που με αφορά πολύ και δεν με αφορά μόνο σαν αναγνώστη αλλά και ο τρόπος που αντιμετωπίζω την ζωή και την τέχνη μου είναι ποιητικός. Μου αρέσει το θέατρο να στηρίζεται στον ρεαλισμό αλλά με μία ποιητική πνοή όπως ακριβώς έγραψα και τη «Διάφανη». Αγαπούσα λοιπόν τον Σολωμό, ήξερα την ιστορία της μητέρας του, όχι με τόσες λεπτομέρειες, αλλά έκανα έρευνα, έμαθα κι άλλα που με συντάραξαν. Γοητεύτηκα, έκλαψα και θύμωσα με την ιστορία της μητέρας του. Θύμωσα και με τον ποιητή, ήταν πολλά τα συναισθήματα. Από τότε κάνω πολλή παρέα μαζί τους και, ακόμα και τώρα που η παράσταση ανέβηκε, ο Σολωμός κι η ποίηση του η εξαίσια με συντροφεύουν καθημερινά, όλο και βρίσκω κάθε μέρα αφορμή για να διαβάσω στίχους του, για να κρατώ την επαφή με τη σκέψη του και να πηγαίνουν παράσταση και ποίηση και στοχασμός μαζί, αδιαίρετα, κάθε μέρα, στο όμορφο ταξίδι.\nΗ επιλογή της Μάγδας πως έγινε; Πως σου ήρθε ακαριαία πως αυτή πρέπει να ενσαρκώσει την Αγγέλικα;\nΗ Μάγδα είναι πολύ μεγάλο ταλέντο!\nΑναμφισβήτητα, το διαπιστώσαμε αυτό!\nΗ Μάγδα ήταν μαθήτρια μου τρία χρόνια. Έβλεπα το ταλέντο της σε κάθε τι που κάναμε μαζί. Έβλεπα την αισθητική της και την δύναμη που έχει πάνω στην σκηνή. Ήμουν πολύ χαρούμενος που δούλευα μαζί της και κάθε μήνας και χρόνος που περνούσε έβλεπα την Μάγδα να γίνεται καλύτερη και ακόμα καλύτερη. Η Μάγδα ήταν η χαρά του δασκάλου! Είχα την σιγουριά σε οτιδήποτε κάναμε πως η Μάγδα θα τα βγάλει πέρα πολύ δυνατά και πολύ καλά. Πριν από δύο χρόνια ανέβασα με τους μαθητές μου από το Τμήμα Υποκριτικής στο Αρχαίο Δράμα του Θεάτρου των Αλλαγών, την παράσταση «Ηλέκτρα project» στο Θέατρο Καρτέλ. Ήταν τρείς οι Ηλέκτρες μου, μία από αυτές ήταν η Μάγδα Κατσιπάνου. Διδάσκοντας στη Σχολή κι έπειτα Σκηνοθετώντας τη Μάγδα στην Ηλέκτρα, ονειρευόμουν, βλέποντας την να παίζει, ποια έργα θα μπορούσα να κάνω μαζί της. Είχα δώσει μία υπόσχεση στον εαυτό μου. Αν στην πρώτη μου επαγγελματική σκηνοθεσία υπάρχει γυναικείος ρόλος, αυτόν τον ρόλο θα τον εμπιστευτώ στη Μάγδα. Ήρθε λοιπόν η Διάφανη στη ζωή μου και τηρώντας την υπόσχεση που έδωσα στον εαυτό μου, έδωσα τον ρόλο στη Μάγδα και δεν διαψεύστηκα. Η Μάγδα είναι η Διάφανη που ονειρεύτηκα γράφοντας το έργο. Είναι εξαιρετική.\nΌταν μας είπε η Μάγδα πως αυτή είναι η πρώτη της επαγγελματική δουλειά, πραγματικά σοκαριστήκαμε! Έχει θέσει πολύ ψηλά τον πήχη!\nΉθελα να δώσω στην Μάγδα την ευκαιρία της! Θα μπορούσα να χρησιμοποιήσω κάποια γυναίκα ηθοποιό που είναι πιο γνωστή από την Μάγδα, ελπίζοντας πως η δουλειά μου θα γίνει πιο γνωστή κατά κάποιο τρόπο. Εγώ όμως δεν ήθελα! Ήθελα το έργο αυτό να είναι ένα τριπλό στοίχημα. Πρώτον να γράψω το έργο όπως το έγραψα, δεύτερον να το σκηνοθετήσω και τρίτον να δώσω τον ρόλο σε μία μαθήτρια μου έτσι ώστε να της δώσω την ευκαιρία της, την ευκαιρία να κάνει έναν ρόλο και να αποδείξει το ταλέντο της. Είμαι δάσκαλος πολλά χρόνια και μακάρι να μου δώσει η ζωή την ευκαιρία να αξιοποιήσω σπουδαίους μαθητές μου που έχουν περάσει από τα χέρια μου και τους εκτιμώ απέραντα, όπως η Μάγδα και να τους δώσω την ευκαιρία τους να κάνουν το όνειρο τους πραγματικότητα .\nΠερικλή με τι σου αρέσει να ασχολείσαι περισσότερο με αρχαίο δράμα ή με σύγχρονα έργα;\nΕγώ αγαπώ το θέατρο. Οτιδήποτε έχει να κάνει με το θέατρο το αντιμετωπίζω με σεβασμό και με περηφάνια! Λέω συχνά στους μαθητές μου πως το Θέατρο θέλει γνώση, μεράκι, πάθος τεράστιο και επαγγελματισμό. Να αντιμετωπίζουν με σεβασμό και ήθος κάθε τι που καταπιάνονται, όπου και να δουλεύουν, γιατί η δουλειά μας είναι όμορφη μα δύσκολη και το ψωμί του ηθοποιού, το μεροκάματο του είναι ιερό και σπάνιο δυστυχώς στις μέρες μας. Αγαπώ λοιπόν κι εγώ όλα τα είδη της τέχνης του Θεάτρου, δεν μπορώ να τα ξεχωρίσω εύκολα όμως έχω λατρεία στο Αρχαίο Δράμα. Είχα τη χαρά και την τιμή και την ευτυχία να παίξω σε πάρα πολλές παραστάσεις αρχαίου δράματος κυρίως με το Εθνικό Θέατρο και το Θέατρο Τέχνης στην Επίδαυρο και σε όλα σχεδόν τα Αρχαία Θέατρα του τόπου μας αλλά και σε μεγάλα Φεστιβάλ του εξωτερικού. Μερικές φορές σκέφτομαι πως θα μου άρεσε να ασχολούμαι αποκλειστικά με το Αρχαίο Δράμα, να διδάσκω, να παίζω, να σκηνοθετώ. Όμως δύσκολες στον τόπο μας αυτού του είδους οι αποκλειστικότητες άλλωστε, το ανέφερα και πριν, αγαπώ σχεδόν όλα τα είδη της Θεατρικής Τέχνης με πάθος κι είναι ευτυχία μου το σανίδι το θεατρικό.\nΜεταφέρεις στην καθημερινή σου ζωή τους ρόλους που υποδύεσαι;\nΤους μεταφέρω και συχνά επηρεάζομαι. Αναρωτιέμαι πολλές φορές πως είναι δυνατόν κάποιοι ηθοποιοί να παίζουν επτά, οκτώ ή και παραπάνω ρόλους μέσα στη χρονιά. Αναρωτιέμαι πως μπαίνουν στο πετσί του ρόλου, αναρωτιέμαι αν επηρεάζουν τόσοι ρόλοι τη ζωή τους.\nΌπως και στην σκηνοθεσία συμβαίνει αυτό, ο ίδιος άνθρωπος να σκηνοθετεί πέντε παραστάσεις σε έναν χειμώνα.\nΠοτέ δεν το κατάλαβα αυτό, πιστεύω πως κάπου δεν θα είναι τόσο καλοί όσο θα έπρεπε να είναι. Απλά το σύστημα επιλέγει κάποιους ανθρώπους και τους υπερπροβάλλει και αυτοί οι άνθρωποι πέφτουν στον πειρασμό της υπερβολικής προβολής, της υπερέκθεσης, γιατί δυστυχώς ο χώρος μας έχει έναν ναρκισσισμό και μία φιλοδοξία άμετρη αλλά και μια αγωνία αν θα υπάρχεις αύριο, κι έτσι αποφασίζεις να τα κάνεις όλα. Νομίζω πως πρέπει να υπάρχει ένα μέτρο. Προσωπικά λοιπόν για να επανέλθω στην ερώτηση βιώνω τον κάθε ρόλο ως ηθοποιός αλλά τώρα και ως σκηνοθέτης αλλά και συγγραφέας με την αφορμή της Διάφανης, τον βιώνω ως καθημερινή παρέα, όμως μαθαίνω να συναναστρέφομαι, να κοιμάμαι και να ξυπνάω με τον ρόλο. Έπαιζα μέχρι πρόσφατα τον ρόλο του Μόρτιμερ στον Εδουάρδο τον Β’ του Κρίστοφερ Μάρλοου που σκηνοθέτησε ο Κοραής Δαμάτης στην Αθηναϊκή Σκηνή και τον αγάπησα πολύ αυτόν τον ρόλο. Έγραψα και Σκηνοθέτησα και την Αγγελική, τη Διάφανη. Έχουν επηρεάσει τη ζωή μου και τα δύο. Κάνω κάτι και σκέφτομαι, τώρα τι θα έλεγε ο Εδουάρδος, ή η Αγγελική τι φοράει τώρα που είναι σπίτι της. Δουλεύοντας λοιπόν ή γράφοντας έναν ρόλο, πρέπει να τον κάνεις κομμάτι της καθημερινότητας σου γιατί έτσι σε κάνει να κατανοήσεις περισσότερο τον χαρακτήρα.\nΌταν είμαστε ερωτευμένοι, το τελευταίο πράγμα που σκεφτόμαστε όταν πάμε για ύπνο είναι ο έρωτας μας αλλά και το πρώτο όταν ξυπνάμε. Εγώ το παθαίνω με τους ρόλους. Το έπαθα και με την Αγγελική. Πριν κοιμηθώ, σκεφτόμουν την Αγγελική ή τον Εδουάρδο. Την ώρα που ξυπνούσα τους είχα δίπλα, σαν να άκουγα την ανάσα τους. Και όταν τελειώνει ένας ρόλος, νοιώθεις μία απώλεια. Τώρα μου λείπει ο Μόρτιμερ. Δεν μου λείπει τόσο η έκθεση μου στην σκηνή, όσο μου λείπει αυτός ο τύπος που έκανα τόση πολλή παρέα μαζί του. Τον ντύθηκα, τον έβαψα, του γυάλισα τα παπούτσια και τώρα ξαφνικά αισθάνομαι ότι τον άφησα κι έφυγα, ότι τώρα αυτός γύρισε στο βιβλίο και ξεκουράζεται, στην μεγάλη σιωπή, εκεί που γυρίζουν οι ρόλοι όταν δεν παίζονται στη σκηνή. Και ο ηθοποιός επειδή είναι δύσκολο να ξαναπαίξει τον ίδιο ρόλο, είναι η τελευταία φορά στην ζωή του που τον βλέπει. Είναι ένα συναίσθημα πικρό, ένας αποχωρισμός, μια απώλεια, ένας μικρός θάνατος! Και δεν σας κρύβω ότι είμαι πάντα πολύ συγκινημένος στις τελευταίες παραστάσεις, ειδικά στην τελευταία παράσταση, όχι μόνο γιατί χαιρετώ τους συναδέλφους που ήμασταν μαζί στην σκηνή και μοιραζόμασταν την τέχνη μας αλλά γιατί αποχωρίζομαι και τον ρόλο που υποδύομαι. Δηλαδή που πάει τώρα αυτός ο τύπος χωρίς εμένα; Εμείς κατά κάποιο τρόπο παίζουμε τον ρόλο του Θεού, του Δημιουργού. Τι κάνουμε δηλαδή; Παίρνουμε έναν ρόλο από το χαρτί που είναι γραμμένος με λέξεις και εμείς δίνουμε σε αυτές τις λέξεις ανάσα, πνοή και αυτός ξυπνάει, σαν ένα έργο επιστημονικής φαντασίας, σηκώνεται μέσα από το βιβλίο και σιγά σιγά παίρνει υπόσταση και δημιουργείται ένα πλάσμα με μαλλιά, με ρούχα, με χέρια και όσο το φυσάμε τόσο πιο πολύ δημιουργείται και χτυπάει πιο δυνατά η καρδιά του. Ζωντανεύει στο τέλος πάνω στην σκηνή και ο κόσμος ταυτίζεται μαζί του, πως αυτό που βλέπουν δεν είναι ένα πλάσμα της φαντασίας αλλά είναι μία αληθινή περσόνα και αυτή είναι η μαγεία του θεάτρου. Η δουλειά μας είναι μαγεία! Δίνουμε ζωή σε ένα πλάσμα και κάνουμε και τους άλλους να πιστεύουν πως είναι ζωντανό! Να πιστεύεις πως ένας άνθρωπος που έζησε πριν 500 χρόνια είναι ζωντανός μπροστά σου, να χαίρεσαι με τη χαρά του, να κλαις με τα πάθη του, σαν να είναι πλάσμα αληθινό! Ε αυτό είναι μαγεία!\nΠαράλληλα με την Αγγέλικα υπάρχει κάτι άλλο που περιμένουμε να δούμε;\nΗ Διάφανη μας συνεχίζεται, θα παίζεται στον εξαιρετικά φιλόξενο Πολυχώρο Vault μέχρι τις 29 Μαρτίου και μετά θα παιχτεί σε κάποια Θέατρα που μας έχουν καλέσει σε άλλες πόλεις της Ελλάδας. Παράλληλα, έχω τη μεγάλη τιμή να παίξω την Άνοιξη στο Δημοτικό Θέατρο Πειραιά. Έχουν ξεκινήσει ήδη οι προετοιμασίες για ένα σπουδαίο project που αφορά το Νεοελληνικό Έργο που ετοιμάζει το Δημοτικό Θέατρο Πειραιά και ο Διευθυντής του ο Νίκος Διαμαντής .Είμαι πολύ χαρούμενος γι’ αυτό, θα παίξω σε δύο από τα πιο σημαντικά έργα του Νεοελληνικού Θεάτρου σε ένα από τα ομορφότερα και σπουδαιότερα Θέατρα του τόπου μας,\nΠερικλή σε ευχαριστούμε για την όμορφη κουβέντα μας!\nFacebook Page Αγγέλικα Νίκλη Σολωμού η Διάφανη\nΠληροφορίες για την παράσταση: Αγγέλικα Νίκλη Σολωμού η Διάφανη\nΣημ: Η συνέντευξη πραγματοποιήθηκε στις 21/01/2018\nΕπιμέλεια Παναγιώτης Πετρόπουλος, Γιώργος Λιναρίτης © Art Magazino\nΕτικέτες Περικλής Μοσχολιδάκης, Συνεντεύξεις, Το Πρόσωπο του Μήνα\nΑνώνυμος 1 Φεβρουαρίου 2018 - 12:26 μ.μ.\nΥΠΈΡΟΧΟΣ ΔΑΣΚΑΛΟΣ Ο ΠΕΡΙΚΛΗΣ !!!! ΔΎΣΚΟΛΟ ΣΉΜΕΡΑ ΝΑ ΣΕ ΕΜΠΕΎΣΕΙ Ο ΔΆΣΚΑΛΟΣ !!!!!! ΣΤΑΥΡΟΥΛΑ ΚΑΝΕΛΛΟΠΟΥΛΟΥ\nUnknown 10 Φεβρουαρίου 2018 - 12:25 μ.μ.\nΕυχομαι ολοψυχα Περικλη μου να ειναι η Αρχη της πιο πλατιας γνωστοποιησης του πολυπλευρου ταλεντου σου μεσα σε εναν κοσμο που κατακλιζεται απο προιοντα υποκουλτουρας . Οπως σου εχω πει εχουμε αναγκη απο ανθρωπους σαν κι εσενα.Με αγαπη Μανος Βινιερατος


Μαρίνος Κόνσολος: 'Η απόφασή μου να μπω στο ΕΛΑ ΣΤΗ ΘΕΣΗ ΜΟΥ με δικαίωσε' - Tvnea.com ©\nΜαρίνος Κόνσολος: 'Η απόφασή μου να μπω στο ΕΛΑ ΣΤΗ ΘΕΣΗ ΜΟΥ με δικαίωσε'\nΟ ηθοποιός, Μαρίνος Κόνσολος, που για 2η σεζόν πρωταγωνιστεί στο επιτυχημένο σίριαλ, ΕΛΑ ΣΤΗ ΘΕΣΗ ΜΟΥ , μιλά για την απόφασή του να μπει στο team ,για την επιτυχία αλλά και για τον λόγο που η σειρά αγαπήθηκε...\nΜαρίνο, σε δικαίωσε, τελικά, η απόφασή σου να πάρεις το ρίσκο και να έρθεις στην Αθήνα για να πρωταγωνιστήσεις στη σειρά ,«Έλα στη θέση μου»;\n«Με δικαίωσε από το πρώτο δευτερόλεπτο, θα σου πω την αλήθεια. Έχω μάθει να εμπιστεύομαι το ένστικτό μου. Εδώ και ενάμιση χρόνο βλέπω ότι αυτή η φωνούλα που μου έλεγε ''πήγαινε, καν' το'', τελικά κάτι ήξερε».\n«Πολύ περισσότερη από πέρσι και αυτό είναι πολύ όμορφο να συμβαίνει. Το ''μπράβο'' του κόσμου δείχνει ότι κάνεις καλά τη δουλειά σου. Το να ταυτίζεται ο τηλεθεατής με τους ρόλους που βλέπει είναι ένα επίτευγμα το οποίο κάθε ηθοποιός επιδιώκει».\n«Πιστεύω ότι είναι μια πολύ καλογραμμένη σειρά. Επίσης, είμαστε μια ομάδα 20 ηθοποιών που είμαστε φίλοι. Όλο αυτό το όμορφο κλίμα που έχουμε στα γυρίσματα το εκλαμβάνει και ο κόσμος».


Βασίλης Διαμαντάκος 13.04.2021 | 19:41 ΧΡΟΝΟΣ ΑΝΑΓΝΩΣΗΣ 4 '\nΚορωνοϊός λύματα: Εκτίναξη του ιικού φορτίου σε Ξάνθη και Ηράκλειο, ενώ τα λύματα της Αττικής σημείωσαν σημαντική πτώση.\nΟ ΕΟΔΥ μαζί με την καθιερωμένη ανακοίνωση των κρουσμάτων, σύμφωνα με την οποία καταγράφηκαν 4.033 κρούσματα το τελευταίο 24ωρο, ανακοίνωσε και τα αποτελέσματα των μετρήσεων του ιικού φορτίου στα λύματα. Τα νέα είναι άσχημα για πολλές περιοχές της χώρας μας, με πρώτη την Ξάνθη η οποία κατέγραψε αύξηση του ιικού φορτίου κατά 196%, ενώ η κατάσταση δείχνει βελτιωμένη σε Αττική, Άγιο Νικόλαο Κρήτης και Θεσσαλονίκη.\nΤα δείγματα προέρχονται από την Περιφέρεια Αττικής και τις πόλεις της Θεσσαλονίκης, της Λάρισας, του Βόλου, του Ηρακλείου, των Χανίων, του Ρεθύμνου, του Αγίου Νικολάου Λασιθίου, της Πάτρας, της Ξάνθης και της Αλεξανδρούπολης. Τα δείγματα λαμβάνονται από τις εισόδους των εκάστοτε Μονάδων Επεξεργασίας Λυμάτων και αντιστοιχούν στον πληθυσμό που εξυπηρετείται από αυτές. Τα αποτελέσματα αφορούν την περίοδο από 5 έως 11 Απριλίου 2021.\nΑνησυχητική είναι η άνοδος που έχει σημειωθεί στα λύματα της Ξάνθης (+196%), του Ηρακλείου (+122%) και του Ρεθύμνου (+74%). Αντιθέτως, η Αττική παρουσίασε σημαντική πτώση τάξης του 33%, ενώ η πτωτική τάση στα λύματα της Θεσσαλονίκης είναι μικρή (5%).\nΑναλυτικότερα, ο ΕΟΔΥ αναφέρει τα εξής:


Αυτή η καινοτομία του Netflix θα ευχαριστήσει μερικούς πελάτες!\nΣε μικρά βήματα, λίγο πολύ ορατά, το Netflix συνεχίζει να βελτιώνει την εμπειρία χρήστη. Πρόσφατα, μια ενημέρωση Android επέτρεψε στους χρήστες Απολαύστε την ποιότητα ήχου “studio”. Ταυτόχρονα, η πλατφόρμα συνεχίζει να διατηρεί το πακέτο με όλο και περισσότερο πρωτότυπο περιεχόμενο. Αυτό θα γίνει αισθητό ειδικά στο επίπεδο του Αριθμός ταινιών το 2021. Εάν αυτές οι βελτιώσεις πραγματοποιούνται επίσης στο επίπεδο των τιμολογίων που θα μπορούσαν Σύντομα (ξανά) γίνονται βαρύ για τους χρήστεςΗ πλατφόρμα ροής προσφέρει αλλαγές μικρών βημάτων και τεχνολογικές καινοτομίες.\nΤο Netflix σκέφτεται άτομα που χρειάζονται ύπνο\nΕάν βγαίνετε για μια κουραστική μέρα, μπορεί να έχετε συνηθίσει να ξαπλώνετε ήσυχα στο κρεβάτι μετά από ένα γεύμα. Στο Duvet, μπροστά από μια τηλεόραση, tablet ή smartphone, ξεκινάτε την τελευταία σειρά Netflix, δηλώνοντας ότι απόψε είναι η κατάλληλη στιγμή. Τελικά θα μπορείτε να ολοκληρώσετε αυτό το επεισόδιο. Αλίμονο! Μετά από λιγότερο από μισή ώρα, είστε στην αγκαλιά του Μορφέα. πρόβλημα; Ενώ κοιμάστε, το Netflix μπορεί να κάνει κύλιση για λίγο. Όταν ξυπνάτε, πρέπει να “γυρίσετε” για να βρείτε τη στιγμή που σταματήσατε, κινδυνεύοντας να χαλάσετε τον εαυτό σας.\nΑλλά σύμφωνα με Το περβάζι, Η πλατφόρμα ροής σκέφτεται όλους εκείνους τους ανθρώπους που μπορούν να βρεθούν σε αυτήν την κατάσταση. ιδέα? Δυνατότητα καθορισμού χρονοδιακόπτη. Επομένως, στο smartphone Android (μόνο για τώρα), στις Ρυθμίσεις, μπορείτε να επιλέξετε 15, 30 ή 45 λεπτά. Μπορείτε επίσης να ζητήσετε από το Netflix να κλείσει όταν τελειώσει η εκπομπή σας. Μια ελκυστική πρωτοβουλία για το λιγότερο, η οποία θα μπορούσε στη συνέχεια να επεκταθεί σε όλες τις άλλες συσκευές, συμπεριλαμβανομένων της τηλεόρασης ή των υπολογιστών.\nΓια να χρησιμοποιήσετε αυτήν τη δυνατότητα, ακολουθήστε τα παρακάτω βήματα:\nΞεκινήστε το πρόγραμμά σας\nΕπιλέξτε το μικρό ρολόι πάνω δεξιά\nΑυτή η ενημέρωση κυκλοφορεί σταδιακά, εάν δεν είναι ακόμη διαθέσιμη στο smartphone σας, τότε πρέπει να είστε υπομονετικοί.\nPrev post Στην Πολωνία, η εικονική απαγόρευση των αμβλώσεων τίθεται σε ισχύ εν μέσω διαδηλώσεων\nNext post Οι δρόμοι της Γαλλίας για τη βελτίωση των όρων της συμφωνίας ελεύθερων συναλλαγών με τη Mercosur


Παν.Συ.Φι: «Γυρίστε τους την πλάτη…» | www.monoapoel.com Το πορτοκαλί site. Παρασκήνιο, Σχόλια, Ειδήσεις για το ΑΠΟΕΛ\n· 5 August, 19:26\nΜε καυστική ανακοίνωση τους οι οργανωμένοι οπαδοί του Θρύλου μας, μέσω της οποίας καλούν τον κόσμο να απέχει από τα γήπεδα, ενώ τα βάζουν με τους υπεύθυνους οι οποίοι αποφάσισαν να μην υπάρχει μετακίνηση οπαδών στα ντέρμπι (θα δίνουν το παρών τους μόνο φίλαθλοι των γηπεδούχων). Για άλλη μια φορά, τάσσονται κατά την κάρτας φιλάθλου.\n«Τους τελευταίους μήνες ελέω της πανδημίας, το παγκόσμιο ποδόσφαιρο νοσεί από την απουσία των οπαδών και της ατμόσφαιρας. Προπονητές, παίχτες παγκόσμιας κλάσης αλλά και οι απανταχού φίλοι του ποδοσφαίρου παραδέχονται πως χωρίς τους οπαδούς το ποδόσφαιρο μετατρέπεται σε ένα ανούσιο, άοσμο και άχρωμο παιχνίδι που δεν αξίζει καν να το παρακολουθήσεις απ’ την τηλεόραση. Περιμένει λοιπόν πως και πως όλος ο κόσμος ανά την υφήλιο, να τελειώσει το θέμα με τον κορωνοιό για να μπορέσει το ποδόσφαιρο να γίνει όπως ήταν πριν.\nΑυτό δυστυχώς δεν πρόκειται να γίνει στην Κύπρο. Γιατί βλέπετε εδώ, τον κόσμο δεν τον έδιωξε ο κορωνοιός αλλά το ίδιο το κράτος, με την «πρωτοποριακή» ανά το παγκόσμιο κάρτα φιλάθλου. Οι κύριοι αυτοί που λέτε, μας είπαν εχθές εμμέσως πλην σαφώς, πως μπορεί να κολλήσεις κορωνοιό στο ΑΕΛ-ΑΠΟΕΛ αλλά δεν μπορείς να κολλήσεις στο Ερμής-ΑΠΟΕΛ, οπόταν απαγορεύονται οι μετακινήσεις οπαδών ομάδων της πρώτης εξάδας. Από την άλλη δε, δεν μας είπαν γιατί παραμένει η κάρτα, αφού όπως μας είπαν η κάρτα έγινε για την βία στα γήπεδα και όχι π.χ για τα… τηλεοπτικά.\nΠοιο είναι το πρόβλημα αφού απαγορεύτηκε η μετακίνηση των οπαδών, να πέσει και η κάρτα; Μιλάμε οι άνθρωποι μας εμπαίζουν κανονικότατα. Λέγαμε σε παλιές μας ανακοινώσεις πως η κάρτα ήταν το πρώτο βήμα, μετά θα ακλουθούσε η απαγόρευση πανό, τυμπάνων και συνθημάτων. Ότι ακριβώς συμβαίνει τώρα δηλαδή! Καλούμε λοιπόν και τον τελευταίο οπαδό να τους γυρίσει την πλάτη.\nΌσο αφορά τα άλλα αθλήματα, τα λέγαμε και αυτά, πως δεν τους νοιάζει ακόμα και αν τα κλείσουν. Δείτε κύριοι τι γίνεται στο φούτσαλ, ήδη έκλεισε μία ομάδα και το πρωτάθλημα μάλλον δεν θα παιχτεί… Οι οργανωμένοι οπαδοί ήταν ανέκαθεν οι «αιμοδότες» των κλειστών, και εμείς σας λέγαμε εδώ και δύο χρόνια πως έτσι όπως πάτε θα κλείσετε αθλήματα! Να που το κάνατε με τη σιωπηλή βοήθεια των δημοσιογράφων, οι οποίοι δεν έχουν γνώμη για το συγκεκριμένο θέμα απ´ ότι φαίνεται.\nΣυγχαρητήρια κύριοι «υπεύθυνοι».


ΒΟΥΡΚΑΡΙ: Πρωτοχρονιά στη Χαλυβουργία στον Ασπρόπυργο!\nΕκατοντάδες αλληλέγγυοι έκαναν πρωτοχρονιά με τις οικογένειες των Χαλυβουργών στην Χαλυβουργία στον Ασπρόπυργο. Σε μια πολύ καλά οργανωμένη βραδια, με όλα τα απαραίτητα εδέσματα και άφθονο κρασί και με εκτόξευση βεγγαλικών, μόλις μπήκε ο νέος χρόνος, οι απεργοί για πάνω από 2 μήνες χαλυβουργοί, πήραν και έδωσαν δύναμη από και στους συμπαραστάτες.\nΟι συναγωνιστές του κινήματος ΔΕΝ ΠΛΗΡΩΝΩ, επέλεξαν να υποδεχτούν τη νέα χρονιά μαζί με τους αγωνιστές της Χαλυβουργίας. Περίπου 15 αυτοκίνητα με δεκάδες συναγωνιστές συγκεντρώθηκαν και βρέθηκαν στον χώρο της απεργίας και ταυτόχρονα και της μάχης που δίνεται για τα δικαιώματα όλης της εργατικής τάξης.\nΕυχαριστούμε πολύ τη διοίκηση του σωματείου και όλους τους χαλυβουργούς τόσο για την ζεστή πρωτοχρονιάτικη βραδιά που μας χάρισαν, όσο κυρίως για τα μαθήματα ταξικής μαχητικότητας που δίνουν καθημερινά με την ανένδοτη στάση τους.


Dubium: Οι ταυτόχρονα τυχαίες(;) ειδήσεις για την ελληνική οικονομία\nΔεν πληροφορούσαν βέβαια το κοινό τους για κάτι ιδιαίτερα άγνωστο!. Το ερώτημα όμως που εύλογα προκύπτει από την ταυτόχρονη ομοβροντία των κακών αυτών ειδήσεων και προβλέψεων για την οικονομία της χώρας είναι το ακόλουθο: Γιατί οι προαναφερθείσες εκτιμήσεις-προβλέψεις έλαβαν χώρα ταυτόχρονα από τις δυο αυτές εφημερίδες και γιατί έγιναν στο συγκεκριμένο χρόνο; Τέσσερις λόγοι θα μπορούσαν να απαντήσουν στο ερώτημα που τέθηκε:\nΝα υπενθυμίσουμε ότι η ανακοίνωση διεθνώς από όλα τα μέσα ενημέρωσης της δήλωσης του πρωθυπουργού της χώρας Γ. Παπανδρέου της 2ας Νοεμβρίου 2011, περί δημοψηφίσματος για την παραμονή της χώρας στο ευρώ, προκάλεσε πολλά κέρδη σε όσους μάντεψαν, πρόβλεψαν ή γνώριζαν τη δήλωση αυτή.\nΣημειώνεται, ότι η εξεταζόμενη δήλωση οδήγησε στην κατάρρευση των χρηματιστηρίων διεθνώς. Η τάση αυτή να υπενθυμίσουμε ότι καταγράφηκε μετά από έξι περίπου ημέρες ανόδου των τιμών των μετοχών, λόγω της επιτυχημένης Συνόδου Κορυφής της 26ης Οκτωβρίου 2011. Όποιος αγόρασε μετοχές στις 27 Οκτωβρίου ή λίγο πριν και τις πούλησε στη 1 Νοεμβρίου, έκανε πολλά χρήματα!


Η Charlotte De Witte στην Αρχαία Μεσσήνη - F-MAGAZINE | ΕΝΗΜΕΡΩΣΗ ΜΕ ΑΠΟΨΗ\nΗ Charlotte de Witte στην Ελλάδα, για ένα DJ set που αλλάζει τα δεδομένα. Ένας από τους πιο επιβλητικούς αρχαιολογικούς χώρους ζωντανεύει με τους ρυθμούς της κορυφαίας DJ. Την Πέμπτη 25 Φεβρουαρίου στις 20:00, ταξιδεύουμε στον χώρο και τον χρόνο με τους ήχους του μέλλοντος να αντηχούν από τα decks της Charlotte de Witte στο «Στάδιον» της Αρχαίας Μεσσήνης.\nΣυντονιστείτε στο https://onassis.link/charlotte-de-witte\nBased on a concept by ADD\nΦωτογραφία: Ανδρέας Σιμόπουλος.\nPrevious PostΤι είναι η Mentoria\nNext PostΟ Βασίλης Καρράς και ο Χρήστος Δάντης ξανά συναντιούνται μετά από χρόνια δισκογραφικά


Στον καφέ λέμε… ναι! – dietup.gr\nΣτον καφέ λέμε… ναι!\nΣκέτος, με γάλα, με ζάχαρη ή υποκατάστατα, ντεκαφεινέ, με σαντιγί, με σοκολάτα, με αλκοόλ, κρύος ή ζεστός, με κρέμα, φίλτρου, βραστός ή στιγμιαίος, ο καφές αποτελεί καθημερινή απόλαυση και για πολλούς απαραίτητη ανάγκη.\nΔίνει το παρόν στο πρωινό μας, στη δουλειά, στην κυριακάτικη βόλτα μας, όταν «τα λέμε» με φίλους, στην επίσκεψη, μετά το φαγητό, στην απογευματινή ξεκούραση… Αναλύθηκαν τα υπέρ και τα κατά και καταλήξαμε πως… στον καφέ λέμε ναι!\nΈνα καφεδάκι ακόμα! Να το πάρω;\nΗ ΣΗΠ (συνιστώμενη ημερήσια ποσότητα) καφεΐνης διαφοροποιείται από οργανισμό σε οργανισμό, ωστόσο οι περισσότεροι άνθρωποι προσκομίζουν οφέλη στην υγεία τους καταναλώνοντας από 1 μέχρι 3 φλιτζάνια καφέ ημερησίως. Υπάρχουν βεβαίως μεμονωμένες περιπτώσεις ανθρώπων που ακόμα και μία μερίδα καφέ την ημέρα μπορεί να προκαλέσει έντονο πονοκέφαλο ή ανεξέλεγκτη υπερένταση, αυτές όμως αποτελούν την εξαίρεση του κανόνα.\nΠώς πιω τον καφέ μου;\nΠιείτε τον καφέ σας σκέτο! Χρησιμοποιήστε σκόνη καφέ και νερό στις σωστές αναλογίες για να αναδείξετε την πραγματική του γεύση και το αυθεντικό του άρωμα. Επίσης σε αυτή τη μορφή δεν σας επιβαρύνει με θερμίδες! Ο καφές ωστόσο, όντας διουρητικός, μειώνει τα επίπεδα των υγρών του σώματος. Προτείνω να καταναλώνετε πάντα ένα ποτήρι νερό μαζί με κάθε φλιτζάνι καφέ ώστε να μειώνεται ο κίνδυνος αφυδάτωσης.\nΔεν πίνουμε τυχαία τον πρωινό καφέ για να «ξυπνήσουμε». Πραγματικά η καφεΐνη δρα άμεσα (εντός 15 λεπτών), διεγείρει τα νευρικά μας κύτταρα και μας κρατάει σε εγρήγορση. Ακόμα, είναι πολύ καλή πηγή αντιοξειδωτικών ουσιών που προφυλάσσουν την υγεία των κυττάρων μας. Περιέχει θεοφιλίνη η οποία χαλαρώνει τους μυς στους βρόγχους μειώνοντας έτσι τα συμπτώματα του άσθματός. Μειώνει την απελευθέρωση της ισταμίνης με αποτέλεσμα να ανακουφίζει από κάποιες αλλεργίες. Ανακουφίζει από την δυσκοιλιότητα, αυξάνοντας την κινητικότητα του εντέρου. Προφυλάσσει τις γυναίκες από την πιθανότητα εμφάνισης καρκίνου των μαστών και τους άντρες από την πιθανότητα εμφάνισης της ασθένειας Parkinson. Μειώνει τις πιθανότητες εμφάνισης κίρρωσης του ύπατος, πέτρας στην χολή και στα νεφρά, διαβήτη τύπου 2 και καρκίνου του παχέως εντέρου. Αυξάνει την ΘΕΤ (θερμογενετική επίδραση της τροφής) αυξάνοντας έτσι τον μεταβολικό ρυθμό.\nΓιατί μέχρι 3 φλιτζάνια;\nΓιατί περισσότερη ποσότητα αποκαλύπτει σημαντικά μειονεκτήματα της υπερκατανάλωσης καφεΐνης που επιβαρύνουν την υγεία μας με άμεσες αλλά και μελλοντικές επιπτώσεις. Συγκεκριμένα: Έχει αποδειχθεί ότι σχετίζεται με ανικανότητα σύλληψης, αποβολή εμβρύου, πρόωρο τοκετό και νεογνά χαμηλού βάρους. Επίσης αυξάνεται ο κίνδυνος καρδιακής προσβολής λόγω της αύξησης των επιπέδων της ολικής χοληστερόλης, της LDL και των τριγλυκεριδίων. Αυξάνεται ο κίνδυνος για αρθριτικά και οστεοπόρωση λόγω της δέσμευσης του ασβεστίου των τροφών. Ως φυσικό διεγερτικό αυξάνει την αρτηριακή πίεση και δημιουργεί ταχυκαρδία, υπερβολική ένταση και αϋπνία. Ευθύνεται σε μεγάλο ποσοστό για τις ημικρανίες και τον πονοκέφαλο. Αυξάνει την έκκριση των γαστρικών υγρών με αποτέλεσμα να δημιουργεί πόνο σε άδειο στομάχι.\nΑπολαύστε λοιπόν το καφεδάκι σας … με μέτρο!\nΕξάλλου, οτιδήποτε μας ευχαριστεί δε μπορεί παρά ευεργετικό να είναι!\npreviousΔιάγνωση Παχυσαρκίας II\nnext10+1 Κλασικές απορίες σχετικά με το βάρος και το αδυνάτισμα


J2US: Σκέτος πειρασμός η Ιωάννα Τούνη με το «Τατουάζ» - Bigpost.gr\nΑΡΧΙΚΗ / Lifestyle / J2US: Σκέτος πειρασμός η Ιωάννα Τούνη με το «Τατουάζ»\nΗ ΑΛΗΘΕΙΑ ΕΙΝΑΙ ΟΤΙ …ΞΕΧΑΣΕ ΚΑΠΟΙΑ ΛΟΓΙΑ\nΣτη σκηνή του J2US ανέβηκε για μια ακόμη φορά η Ιωάννα Τούνη.\nΗ Ιωάννα Τούνη και ο Νικηφόρος βρέθηκαν και πάλι μαζί στο J2US στον Alpha, το βράδυ του Σαββάτου\nΚαι από φωνή… εκθαμβωτική η Ιωάννα Τούνη στο J2US!\nΤο τραγούδι που επιλέχθηκε αυτή την εβδομάδα για το ζευγάρι του μουσικού σόου δεν ήταν άλλο από την τελευταία επιτυχία που υπογράφει ο Πέτρος Ιακωβίδης, «Τατουάζ».\nΗ εκρηκτική επιχειρηματίας αιχμαλώτισε , τα ανδρικά και όχι μόνο βλέμματα με την ενδυματολογική της επιλογή κάτι που σχολιάστηκε έντονα και στα social media.\nΌσον αφορά, δε, την ερμηνεία, η Ιωάννα Τούνη προσπάθησε να δώσει ξανά τον καλύτερο της εαυτό αν και… ξέχασε για λίγο του στίχους της επιτυχίας του Πέτρου Ιακωβίδη.\nΔείτε το βίντεο και τις αντιδράσεις των κριτών\nΧείμαρρος ο Νίκος Μπάρτζης κατά του Τζέιμς!